FK Klis u polufinalu Kupa BiH, „Gori“ Jablaničko jezero\nFUDBALSKE VIJESTIFK Klis u polufinalu Kupa BiH, „Gori“ Jablaničko jezero\nFK Klis u polufinalu Kupa BiH nakon pobjede nad Zvijezom 09 u četvrtfinalu.\nDa je fudbal čudo, da je to sport u kome ne pobjeđuje uvijek tim iz višeg ranga i papirnati favorit danas su dokazali igrači FK Klis iz prelijepog naselja Buturović-Polje na obali Jablaničkog jezera.\nNaime,na stadionu „Seid Padalović“ odigran je meč četvrtfinala Kupa BiH u kome su nogometni „pjesnici“ iz Buturović-Polja, ekipa FK Klis član druge lige FBiH-jug savladali tim FK „Zvijezda 09“ Stanišići-Bijeljina koji je član Prve lige Republike Srpske rezultatom 1:0.\nGol odluke pao je u finišu prvog poluvremena, a strijelac je bio Mirza Pirija koji je postigao zgoditak za evrovizijske TV špice i tim pogotkom odveo svoj tim u polufinale Kupa, a što je najveći uspjeh FK Klis u njegovoj istoriji.\nKraj meča svi igrači, treneri, uprava kluba dočekali su zagrljeni, veseli, sretni…Cijelo naselje,svi žitelji ovog naselja su u transu, delirijumu, oduševljenju…slavi su rezultat za istoriju bh. fudbala, Jablaničko jezero „gori“…\nČestitke stižu sa svih strana,svi žele uputiti velike riječi, pohvale, čestitke, a šef stručnog štaba, taj veliki trenerski mag Nedim Kudra ponosan, razdragan, suznih očiju od sreće rekao nam je:\n“Ovo je veliki dan za naš klub. Ovo je nešto prelijepo,nestvarno,fascinantno… Još sam u šoku zbog sreće.Čestitam svim mojim igračima koji su pokazali kako se igra, trči, bori, gine za boje i grb kluba. Želim da se zahvalim ekipi gostiju na dobroj predstavi, pokazali su kvalitet, odigrali fer i sportski i želim im u prvenstvu prve lige RS puno sreće.”\n“Nije bilo lako u današnjem meču,protiv sebe smo imali izuzetno fizički spremnog rivala koji nam je zadavao dosta problema, pogodili su i prečku, ali naši igrači su se lavovski borili. Neću nikoga posebno isticati, svi koji su nastupili(Cero, Ćosić, Kozić ,Šehić, Pirija, Bitevija, Makan, Šimunović, Mušinović, Kudra, Vila…) zaslužuju riječi pohvale, svima čestitam a sada idemo slaviti ovaj najveći uspjeh kluba.”\nO daljim planovima u Kupu BiH, Kurda kaže:\n“U polufinalu igramo sa Premijer ligašem, nije bitno ko će to biti, samo da se vrate gledaoci na tribine pa da onda napravimo spektakl. U ime cijelog kluba veliko hvala svim našim navijačima koji su nas danima bodrili,davali nam dodatnu snagu da ostvarimo ovaj fenomenalan rezultat i odigramo meč za dušu i sjećanje.”


Predsjednik Republike Srpske položio vijence povodom 9. januara – Dana Republike Srpske | Предсједник Републике Српске | Милорад Додик\nNalazite se: Početna » Vijesti » Predsjednik Republike Srpske položio vijence povodom 9. januara – Dana Republike Srpske\nPredsjednik Republike Srpske položio vijence povodom 9. januara – Dana Republike Srpske\nObjavljeno: 12:01, 08.01.2018.\nPredsjednik Republike Srpske Milorad Dodik položio je danas vijence, povodom 9. januara – Dana Republike Srpske, na Spomenik palim borcima Vojske Republike Srpske na groblju Sveti Pantelija i na Trg palih boraca NOR-a.\nPredsjednik Republike Srpske izjavio je da je patriotizam srpskog naroda dokazan upornim zahtjevom da se 9. januar, i pored poznatih okolnosti, slavi kao Dan Republike, institicionalno i brojnim svečanostima. “Republiku slavimo u čast mira i slobode ovog naroda koji je to stvorio. To je bio odraz slobodarske težnje mnogih generacija na ovom prostoru kroz vijekove i ovdje se razvija jedan novi patriotizam, prema Republici Srpskoj”, rekao je predsjednik Dodik.\nPredsjednik Srpske je naglasio da su Srbi na ovim prostorima kroz istoriju gajili patriotizam isključivo za Srbiju, što je i danas ostalo, ali da nikada nije bilo patriotskih osjećanja prema BiH, pa ni onda kada je ona bila u sastavu Jugoslavije.\n“Sa posebnim osjećanjem dočekujemo ovaj dan, cijela Republika Srpska je usmjerena ka tome da ovaj dan obilježimo na najbolji mogući način, sa nizom protokolarnih i svečarskih aktivnosti”, naveo je predsjednik Dodik.\nPredsjednik Republike Srpske je istakao da je Republika nastala prije 26 godina, te da se narod Srpske svih tih godina uporno borio za nju, počevši od otadžbinskog rata, kada je oružjem branjena Republika koja je nastala prije rata, u miru, odlukom Narodne skupštine.\n“Ta borba nastavljena je nakon Dejtonskog mirovnog sporazuma upornom političkom težnjom za očuvanje vrijednosti i nadležnosti koje je Republika Srpska dobila tim međunarodnim sporazumom”, naglasio je predsjednik Dodik.\nPrema riječima predsjednik Srpske, nova struktura koja je uspostavljena Dejtonskim sporazumom odredila je Srpsku kao Republiku koja ima određena ovlaštenja i koja je sastavni dio BiH.\nPredsjednik Dodik je dodao da je BiH teritorija sastavljena od dva entiteta, što je bila početna osnova za odbranu prava dobijenih međunarodnim sporazumom.\n“Nasiljem visokih predstavnika oskrnavljena su prava Republike Srpske, ali smo posljednjih godina zaustavili to. Spremni smo da krenemo da vratimo ono što je ustavna nadležnost Republike, što će biti teško i naporno, ali to je glavni politički cilj ove vlasti i ove političke garniture”, kaže predsjednik Dodik.\nČestitajući svim građanima Srpske Dan Republike, predsjednik Republike je naveo da će do naredne proslave 9. januara u svakoj lokalnoj zajednici ulica, trg ili javna ustanova, nositi ime “9. januar”.


Vesti online / Srpski informativni portal / "Nova američka strategija ide pravcem konfrontacije"\n"Nova američka strategija ide pravcem konfrontacije"\nRusija spremna za izgradnju partnerskih odnosa sa SAD\n- Njena ključna poruka - "mir sa pozicije sile" - ne postavlja pravac za konstruktivnu saradnju na ravnopravnoj osnovi sa drugim zemljama i u interesu zajedničkog rešavanja postojećih problema, već za konfrontaciju. Umesto da postavlja zadatak izgradnje partnerskih odnosa, dokument pokazuje težnju da se po svaku cenu očuva prilično oslabljena američka dominacija na međunarodnoj sceni -, navodi se u komentaru objavljenom na internet stranici Ministarstva spoljnih poslova Rusije.\n- U predstavljenom programu govori se da ’centralnu osu istorije predstavlja borba za moć‘. To je upravo onaj cilj kojem je u svetskim razmerama odavno podređena američka politika - naglašava Ministarstvo.\n- Sa svoje strane potvrđujemo: spremni smo za izgradnju partnerskih odnosa sa Sjedinjenim Američkim Državama u kojima ne bi trebalo da bude mesta za pokušaje diktiranja i mešanja u naše unutrašnje poslove. Iskreno produktivno partnerstvo je moguće samo na principima jednakosti i uzajamnog poštovanja - zaključuje se u komentaru Ministarstva.


Centar za bezbednosne studije - Centre for Security Studies - Pristojno društvo i etika kao kompas\nDanas, 23. septembar 2013.\nJavna politika promoviše društveno poželjno ponašanje, a čini to putem normi. Međutim, definisanje doslednih i obuhvatnih pravila društveno prihvatljivog ili zadovoljavajućeg na osnovu kojih se građani opredeljuju i donose odluke, u najmanju ruku, nije jednostavan posao. Ukoliko je cilj institucionalne reforme javne administracije da unapredi njene ukupne performanse, onda je neophodno raspravljati o kriterijumima za procenu uspešnosti reforme. Izbor bilo kog kriterijuma za procenu neizbežno uključuje formulisanje etičkih pretpostavki za vrednovanje rada javne uprave. Kao što je u radu i razvoju političkog sistema važna ideološka debata, moralna debata je takođe ključno važna. Ona ne može biti samo faktor interesnog pregovaranja, nego seže daleko i iznad samog pregovaračkog procesa u demokratskom sučeljavanju interesa. U stvari, moralni kriterijumi daju meru i socijalno značenje i samim interesima. Proces promena u kolektivnim stavovima jeste kako politički, tako i kulturni. Ukoliko ključni društveni akteri to prepoznaju - da postoje dimenzije političke sfere koje se ne mogu poistovećivati sa tržišnim procesima - postaje jasno da temelj jedne legitimne i socijalno prihvatljive arhitekture javne administracije predstavlja upravo etika.\nPolitičari danas najčešće nisu ni filozofski, niti teološki obrazovani. Njihova legitimna uloga je da postupaju u skladu sa svojom društvenom funkcijom, tj. tako da rezultat tog postupanja donosi napredak društvu. Ovaj princip se odnosi ne samo na pitanja ekonomije i bezbednosti, već i na sve druge ljudske potrebe. Ljudskim bićima nije dovoljno da imaju samo obezbeđene uslove za biološki opstanak - ljudska bezbednost kao savremeni definisan koncept odnosi se na kvalitet života ljudi, tako da bilo šta što degradira njihov kvalitet života predstavlja pretnju njihovoj bezbednosti. U savremenim političkim uslovima, pojam ljudske bezbednosti je integralni deo procesa političke legitimacije vlasti, jer jedino ona vlast koja hoće i može da osigura optimalnu ljudsku bezbednost građanima ima unutrašnji, „organski“ legitimitet. Ako ona ne može da ponudi minimalno potrebnu ljudsku bezbednost, čak iako poseduje „spoljašnji“, proceduralni legitimitet, otvoren je prostor za dovođenje tog legitimiteta u pitanje.\nDruštvene institucije apstraktno se mogu opisati kroz pravila i zakone, ali njih konkretno opisuje stvarno ponašanje. Pristojno društvo je ono društvo u kome institucije poštuju ljudsko dostojanstvo i ne ponižavaju ljude. U pristojnom društvu onemogućeni su krupni primeri tzv. „administrativnog zla“ - postupanja vlasti ili javne administracije kojim se, formalno, one zadržavaju u granicama zakona i svojih ovlašćenja, a faktički narušavaju fundamentalne interese i razumna očekivanja građana. Postojanje osećaja odgovornosti za javno dobro u pristojnom društvu odvraća od nemoralnog postupanja, čak i kada je ono formalno zakonito, kao i od destruktivnog i dehumanizovanog postupanja institucija. „Robotizovano“ pridržavanje procedura i normi predstavlja korupciju same ideje zaštite javnog interesa koji je uvek neophodno balansirati spram legitimnih interesa pojedinca. Zbog toga bi trebalo razumeti da usvajanje planova integriteta kao autonomnih viših standarda rada, koje svaka institucija utvrđuje za sebe, predstavlja inicijalni korak u procesu reforme javne administracije u Srbiji.


Doneta nova odluka: Dostupniji rezultati testiranja - Sputnjik Srbija\n06:25 21 Jun 2021\n15:52 19.07.2020 (osveženo 17:00 19.07.2020) Preuzmite kraći link\nPokrajinski sekretar za zdravstvo Zoran Gojković saopštio je da je Krizni štab u razgovoru s Vladom Srbije doneo odluku da se otvori aplikacija preko koje će svi testirani građani moći da vide rezultate testiranja na virus korona.\n„Svi građani koji su se testirali moći da se uloguju i preko aplikacije direktno dobiju rezultat“, rekao je Gojković.\nGojković je na konferenciji za novinare rekao da će se na taj način ubrzati dobijanje rezultata testova.\nIstakao je da su Vlada Srbije i Kancelarija za IT izradili aplikaciju putem koje će testirani brže dobiti odgovor da li je njihov nalaz pozitivan ili negativan\nPreminulo 11 pacijenata, zaraženo još 396 osoba /video/\nNa pitanje novinara zašto su pojedini građani na rezultate testova koji su rađeni 6, 7. i 8. jula čekali i do deset dana, Gojković je objasnio da je zbog prevelikog broja testiranih u jednom trenutku došlo do zastoja u sistemu.\n“Mi smo više puta rekli zašto je bilo zastoja u radu pojedinih laboratorija, a to je zbog velikog broja testiranih pacijenata koji je u jednom trenutku zagušio sistem. Mislim da smo sa današnjim danom uspeli da nadoknadimo sve one testove koji ranije nisu bili obrađeni i da ćemo od sada testove obrađivati u najkraćem roku, odnosno, od 24 do 48 sati”, rekao je Gojković.\nGovoreći o mogućnosti da se u privatnim klinikama radi pi-si-ar testiranje, Gojković je istakao da postoje kriterijumi, koje laboratorije moraju da ispune jer je materijal izuzetno infektivan.\n„Radi se na tome, to ne mogu da rade obične laboratorije koje imaju pojedine privatne zdravstvene ustanove. Postoje određeni pravilnici“, poručio je Gojković.\nOn očekuje da će jedan deo privatnih laboratorija imati kapacitet da ispune uslove za testiranje na virus korona i da će moći da budu uključene u sistem.\nKazne za pet objekata Beogradu zbog kršenja mera


Honda planira da godišnje proda 10.000 primeraka modela "e" u Evropi - Auto Republika\nAmbiciozan plan japanske marke u vezi sa prvim električnim modelom tog proizvođača.\nJoš otkako se ovaj simpatični mališan prvi put pojavio u konceptualnom ruhu govorilo se o njegovom potencijalu na evropskom tržištu. Sada, kada je na Salonu automobila u Frankfurtu i zvanično predstavljena varijanta za serijsku proizvodnju može se pričati o konkretnim planovima.\nStrategija Honde je da se po svaku cenu izbednu velike kazne kojima preti EU za sve proizvođače automobila koji ne budu ispoštovali flotnu emisiju štetnih gasova od 95 grama po pređenom kilometru.\nKako bi tako nešto i uspeli da odrade potrebna im je dovoljna prodaja električnih automobila, tačnije Honde e. Japanci računaju da će na godišnjem nivou u Evropi prodavati oko 10.000 primeraka ovog električnog modela.\nKao glavna tržišta vide: Nemačku, Norvešku, Veliku Britaniju i Francusku, i u ovim zemljama već je omogućeno naručivanje Hondinog električnog automobila.\nJapanska marka ističe da je više od 40.000 potencijalnih kupaca već izrazilo interesovanje za model e, te da veruju da će uspeti da ispune zadatu cifru od 10.000 jedinica na godišnjem nivou.\nprevious Mazda i Pirelli na zajedničkoj misiji\nnext Tesla Roadster će biti kralj Nirburgringa, Model S na pragu rekorda\nVrlo lako moguće jer je auto jako simpatičan a boravak čovjeka u njemu je jako ugodan , daleko bolji odabir materijala, kudikamo kvalitetnija izrada u odnosu na vw, id.3, ne vidim razloga zašto se ne bi prodao u navedenoj kolicini. Naravno, cijena mora biti odgovarajuća. VW ima taj luksuz da može rebrendirati isti proizvod na 4 značke i tako prodati muda pod bubrege, a to Honda nije u stanju pa stoga ni cijena ne može biti puno niza od id.3


TV Most - Tolstoj: Bez prava glasa Rusija se ne vraća u PSSE\nTolstoj: Bez prava glasa Rusija se ne vraća u PSSE\nRusija se neće vratiti u Parlamentarnu skupštinu Savetu Evrope i neće uplaćivati novac Savetu Evrope za njen rad, sve dok joj se ne vrati pravo glasa u ovoj organizaicji, rekao je potpredsednik Državne dume Petar Tolstoj.\n"Rusija je zamrzla uplaćivanje novca za Parlamentarnu skupštinu Savetu Evrope i odbila da učestvuje u njenom radu. Takva odluka je doneta zbog diskriminišuće politike te organizacije", rekao je Petar Tolstoj za Izvestiju.\nKako je dodao, dok se to ne promeni, Moskva se neće vratiti u PS i neće plaćati svoj doprinos, prenosi Tas.\n"Konačna odluka još nije doneta, ona je u nadležnosti izvršnih vlasti. U svakom slučaju, Moskva neće plaćati niti se vratiti sve dok Parlamentarna skupština Saveta Evrope ne promeni svoje odredbe i ruskim poslanicima ne vrati pravo u potpunosti", istakao je potpredsednik Državne dume.\nRusiji je 2014. i 2015. godine oduzeto pravo glasa na sednicama Parlamentarne skupštine Saveta Evrope i mogućnost učestvovanja u radu njenih organa.


Tanjug 6. decembra 2021. 09:48\nBERLIN – Nemačke fabrike su zabeležile oštar pad narudžbina u oktobru zbog znatno manje potražnje iz zemalja izvan evrozone, pokazuju današnji zvanični statistički podaci.\nFabričke narudžbine su važan pokazatelj snage nemačke ekonomije. Najnoviji podaci dolaze u vreme slabljenja poslovnog poverenja domaćih privrednika zbog kontinuiranih problema s uskim grlima u lancu snabdevanja i ponovnog rasplamsavanja zaraze korona virusa.\nPotražnja za investicionim dobrima, kao što su fabričke mšine, pala je u oktobru za 10,7 odsto, saopštilo je Ministarstvo privrede.\nMinistarstvo privrede je navelo da su ukupne porudžbine bile za 1,0 procenat manje nego u istom mesecu 2020, dodajući da je ovaj indeks trenutno volatilan i da najnovija dešavanja „ne treba preuveličano tumačiti“. U saopštenju je precizirano da, ako se izuzmu masovne porudžbine, onda pad narudzi iznosi samo 1,8 odsto na mesečnom nivou.


Vođević u posjeti gradonačelniku Trebinja - Jajce Online\nNaslovnica DRUŠTVO Vođević u posjeti gradonačelniku Trebinja\nVođević u posjeti gradonačelniku Trebinja\nGradonačelnik Trebinja Mirko Ćurić razgovarao je sa načelnikom Opštine Mrkonjić Grad Draganom Vođevićem, kome je prenio pozitivna iskustva iz brojnih projekata u kojima je naš grad pionir u Republici Srpskoj.\nĆurić je Vođevića upoznao o razvojim projektima, te onim iz oblasti brojnih programa koji su značajno doprinijeli prepoznatljivosti Trebinja kako u Srpskoj, tako i u regionu.\n„Gospodina Vođevića je interesovo način izgradnje zgrade za mlade bračne parove u Trebinju, te programi kojima se direktno pomaže majkama porodiljama, učenicima, studentima, boračkim kategorijama i penzionerima te licima koja žele da pokrenu sopstveni biznis“, istakao je Ćurić.\nPrema njegopvim rijčima, Mrkonjić Grad je u Trebinju prepoznao lokalnu zajednicu na koju se treba ugledati i koja je primjer timskog rada, inovativnosti i razvoja na području Republike Srpske.\nĆurić je kazao i da će delegacija Grada Trebinja u narednom periodu posjetiti Mrkonjić Grad u cilju razmjene pozitivnih iskustava i rješenja koje je ova lokalna zajednica ostvarila u proteklom periodu.\nPrethodni članakGdje završava ukradeno oružje?\nNaredni članakUpao u trgovinu s pištoljem i tražio novac


17.06.2019. 10:02 > 18:33\n- Do kraja dana i sutra nestabilno sa lokalnom pojavom pljuskova i grmljavine, intenzivnijim u severnim i zapadnim delovima zemlje, kao i na teritoriji Beograda, gde se očekuju vremenske nepogode, 20 do 30 litara kiše u kratkom vremenskom periodu, lokalno i više, grad i olujni vetar - glasi upozorenje RHMZ koje je na snazi do sutra u 9.25.\nPoslednje upozorenje za Beograd\nU međuvremenu, RHMZ je izdao novo upozorenje koje važi za prestonicu.\n- Na području Beograda od 17.40 do 19.38 kratkotrajni pljuskovi sa grmljavinom - stoji u najavi Republičkog hidrometeorološkog zavoda.\nPljusak koji je posle 17.00 časova počeo u Beogradu, pa još baš u vreme poslepodnevnog špica, dodatno je stvorio gužve na pojedinim saobraćajnicama.\nKako javljaju naši reporteri sa terena, kolone su na Pančevačkom mostu, auto-putu u smeru ka Dušanovcu, Bulevaru Mihajla Pupina i Brankovom mostu, Ulici kneza Miloša, pored Beogradskog sajma, u Bulevaru kralja Aleksandra...\nDanas je na teritoriji Beograda na snazi narandžasti meteoalarm što znači "da je vreme opasno, da su prognozirane opasne vremenske pojave i to takvog intenziteta da mogu da prouzrokuju materijalnu štetu i da budu opasne po ljude i životinje".\nBazeni po ulicama\nU Beogradu je u 18.00 časova izmerena temperatura od 23 stepena, tri manje nego sat vremena ranije, ali je zbog izuzetno velike vlažnosti, od čak 78 odsto, utisak kao da je napolju mnogo toplije, odnosno 30 stepeni.\nPodsetimo, meteorolozi su prethodnih dana više puta ponavljali da je čoveku prijatnije na 50 stepeni u Egiptu, gde nema velike vlage, nego kod nas na 30 stepeni kada je povećana vlažnost vazduha.


Milan Đurić - Tuzlak Koji Je Oduševio Sve Navijače Zmajeva\nTuzlaciMilan Đurić - Tuzlak koji je oduševio sve...\nMilan Đurić je bosanskohercegovački fudbaler koji igra na poziciji napadača.\nU međuvremenu, Milan je igrao za mladu reprezentaciju Bosne i Hercegovine kada je debitovao 2012. godine na meču protiv Bjelorusije. Za mladu reprezentaciju BiH, Milan je odigrao svega četiri meča, ali je pri tome ostvario sjajan učinak od šest postignutih golova. Najbolju partiju pružio je protiv Njemačke na Koševu kada je zavšreno 4:4, a Milan je bio strijelac tri pogotka.\nNakon odličnih partija na samom početku seniorske reprezentativne karijere, Milan je bio ključni igrač BiH na Kirin Kupu u Japanu 2016. godine kada je BiH osvojila svoj prvi i jedini trofej u historiji reprezentacije.\nKad god je nosio dres Bosne i Hercegovine, Milan je pružao sve od sebe. Nažalost povrede su ga spriječile da češće zaigra u državnom dresu, ali nema sumnje da će se Milan kada bude onaj pravi, vratiti u reprezentaciju Bosne i Hercegovine.\nU dosadašnjem djelu kariere za BiH je odigrao 15 mečeva uz sedam postignutih golova.\nMilan je inače sretno oženjen sa suprugom Biancom već pet godina s kojom ima jednu kćerku Alice i sina Cristiana.


Club Hotel Casino Loutraki - VosTravel\nHotel se nalazi na samoj peščano-šljunkovitoj plaži ,oko 2 km od centra Lutrakija, gde se može uživati u brojnim kafićima, restoranima i šopingu. Zbog specifičnog arhitektonskog rešenja korišćenog prilikom gradnje, hotel podseća na brod sa palubama.\nGostima su na raspolaganju: nekoliko barova, tri a la carte restorana, spoljašnji bazen koji se nalazi u prelepom dvorištu ispunjenom stablima palmi. Poseduje bazen za decu, teretanu sa spa centrom (korišćenje uz doplatu), kazino, večernja animacija za odrasle, mini-klub za decu, suvenirnica, prodavnica, mogućnosti za sportove na vodi, besplatna Wi-Fi internet konekcija. Bbesplatne ležaljke i suncobrani na plaži.\nHotel raspolaže sa 255 moderno opremljenih soba, sve imaju kupatilo sa tušem ili kadom, opremljeno toaletnim priborom, SAT TV, klima uređaj, sef, bežični internet.\nDeluxe sobe imaju veličanstveni pogled na more i namenjene su za smeštaj dve do tri odrasle osobe ili dvoje odraslih i dvoje dece – francuski krevet i sofa na razvlačenje.


Konačno više novca za branu na Rzavu - Ozonpress :: internet portal\nTag: brana, konačno, novca, Rzav, više\nGradsko veće grada Čačka usvojilo je izmene programa rada JP Rzav za 2016. godine i to u pogledu planiranih sredstava za izgradnju brane Svračkovo. Izmene su usvojene jer je Vlada Srbije konačno izdvojila nešto veća sredstava nego što je to bio slučaj do sada. Kako je na sednici Gradskog veća rekao v.d. direktor JP Rzav Vladimir Petrović, Vlada Srbije predvidela je ove godine za izgradnju brane Svračkovo 483,5 miliona dinara, što je za skoro 300 miliona dinara više nego što je prvobitno bilo planirano.\n– Programom rada JP Rzav za 2016. godinu predviđena je bila investicija za izgradnju brane Svračkovo u iznosu od 219 miliona dinara. Budžetom Republike Srbije koji je usvojen sredinom decembra prošle godine, predviđeno je povećanje nivoa investicija sa 200 miliona na 483,5 miliona dinara, što bi sve ukupno iznosilo 531 milion dinara. Od tog iznosa obaveza osnivača JP Rzav je 47 miliona dinara. Rebalansom budžeta tokom godine moraće da se predvidi ovaj iznos od strane svih osnivača kako bi izgradnja akumulacije krenula nekim boljim tokom, jer je do sada veoma malo izdvajano za izgradnju ovog kapitalnog objekta. Nadam se da će ubuduće ova izdvajanje biti još veća od strane budžeta Srbije – rekao je v.d. direktor JP Rzav Vladimir Petrović.\nPrema rečima Petrovića, novcem koji je izdvojen za ovu godinu počeće izgradnja optočnog tunela i sanacija klizišta koje se pojavilo prošle godine. Izgradnja brane Svračkovo koštaće oko 56 milijardi dinara, a ako bi se nastavilo sa izdvajanjem novca u ovom obimu brana bi mogla da bude završena za pet do šest godina, kaže Petrović.\nGrad Čačak sa svojim učešćem od 4,67 procenata od ukupnog iznosa sredstava za finasiranje brane sa akumulacijom, ove godine biće u obavezi da izdvoji oko 24,8 miliona dinara.


SEEbiz.eu / HR / NYT: Beograd među 52 mesta koja treba posetiti ove godine\nNYT Beograd New York Times\nNYT: Beograd među 52 mesta koja treba posetiti ove godine\nDatum objave: 13.01.2018. - 18:42:35\nNEW YORK - Američki New York Times je na svoju listu pod nazivom "52 mesta koja bi trebalo posetiti u 2018. godini", stavio i prestonicu Srbije.\nU popratnom tekstu, naslovljenom sa "Beograd - evropski grad zabave, živahan kao uvek", ističe se da je "haotična, nasilna prošlost grada" vidljiva u oronulim zgradama iz vremena socijalizma.\n"Ali Beograd je energičan grad koji se uzdiže", napominje New York Times.\nU tekstu se ukazuje da se zapušteni delovi grada duž reke Save pretvaraju u promenadu načičkanu kafićima i štandovima brze hrane.\n"Tokom leta, taj deo grada pulsira u ritmu žurki na splavovima", ističe New York Times i najavljuje da novi hoteli koji uskoro treba da se otvore znače da će posetiocima biti još lakše da se pridruže zabavi.\nPrestonica Srbije našla se na toj listi zajedno sa još 16 lokacija u Evropi, od koji je samo nekoliko većih gradova - Glasgow, Prag, Oslo i Sevilla. Na spisku se ove godine nije našlo nijedno mesto iz regiona.


Moskva: Više od 90 odsto evropskih potrošača plaća ruski gas u rubljama - 16.06.2022, Sputnik Srbija\nMoskva: Više od 90 odsto evropskih potrošača plaća ruski gas u rubljama\nVećina evropskih klijenata „Gasproma“ plaća gas u rubljama, što je oko 90 do 95 odsto količine koje isporučujemo, izjavio je vice premijer Rusije i ministar... 16.06.2022, Sputnik Srbija\nOn je govoreći na Međunarodnom ekonomskom forumu, koji se trenutno održava u Sankt Peterburgu, kazao i da je visoka cena nafte uticala na to investicije u arktičke projekte u Rusiji budu daleko izazovniji za energetske kompanije.Komentarišući arktičke naftne projekte, Novak je rekao da projekti proizvodnje nafte na Arktiku postaju aktuelniji sa rastom cena, ali da se mora imati u vidu da se za sada ruska nafta prodaje sa popustom.„Po visokim cenama, oni (arktički projekti) postaju aktuelniji u pogledu povraćaja ulaganja, pa će kompanije proceniti ove finansijske mogućnosti investicija. Opet, moramo imati na umu da se za sada ruska nafta prodaje sa popustom, tako da se na to treba gledati u trenutnoj situaciji koja se razvija“, ocenio je on.Novak je dodao i da Vlada Rusije još nije uključena u rešavanje problema ograničenja isporuka gasa preko „Severnog toka“.„Koliko sam shvatio, samo među sobom sarađuju privredni subjekti, interakcija između njih je u toku, jer su to ugovori između akcionarskih društava“, odgovorio je Novak na pitanje da li vlade Rusije i Nemačke kontaktiraju po ovom pitanju.Ministar je takođe naveo da rusko Ministarstvo energetike radi na proširenju izvozne infrastrukture, njene diversifikacije, razmatra Istočnosibirski naftovod i drugi pravci.Jubilarni XXV Međunarodni ekonomski forumu u sankt Peterburgu održava se od 15. do 18. juna.Podsetimo, predsednik Rusije Vladimir Putin 23. marta je doneo odluku da neprijateljske zemlje ubuduće gas plaćaju u rubljama. On je naložio Centralnoj banci, kompaniji „Gasprom“ i Vladi da organizuju transfer plaćanja za gas u rubljama za Evropsku uniju i ostale zemlje koje su uvele sankcije Rusiji. Putin je istakao da će Rusija nastaviti da isporučuje gas u količinama i po cenama prema postojećim ugovorima.\nrusija, rusija – ekonomija, aleksandar novak, nafta, gas, međunarodni ekonomski forum u sankt peterburgu\n15:44 16.06.2022 (Osveženo: 15:51 16.06.2022)\nVećina evropskih klijenata „Gasproma“ plaća gas u rubljama, što je oko 90 do 95 odsto količine koje isporučujemo, izjavio je vice premijer Rusije i ministar energetike Aleksandar Novak.\n„Oni koji su izrazili želju da pređu na plaćanje u rubljama, ti su prešli, mislim da je to oko 90 do 95 odsto ukupne količine koju isporučujemo“, kazao je Novak.\nOn je govoreći na Međunarodnom ekonomskom forumu, koji se trenutno održava u Sankt Peterburgu, kazao i da je visoka cena nafte uticala na to investicije u arktičke projekte u Rusiji budu daleko izazovniji za energetske kompanije.\nKomentarišući arktičke naftne projekte, Novak je rekao da projekti proizvodnje nafte na Arktiku postaju aktuelniji sa rastom cena, ali da se mora imati u vidu da se za sada ruska nafta prodaje sa popustom.\n„Po visokim cenama, oni (arktički projekti) postaju aktuelniji u pogledu povraćaja ulaganja, pa će kompanije proceniti ove finansijske mogućnosti investicija. Opet, moramo imati na umu da se za sada ruska nafta prodaje sa popustom, tako da se na to treba gledati u trenutnoj situaciji koja se razvija“, ocenio je on.\nNovak je dodao i da Vlada Rusije još nije uključena u rešavanje problema ograničenja isporuka gasa preko „Severnog toka“.\n„Koliko sam shvatio, samo među sobom sarađuju privredni subjekti, interakcija između njih je u toku, jer su to ugovori između akcionarskih društava“, odgovorio je Novak na pitanje da li vlade Rusije i Nemačke kontaktiraju po ovom pitanju.\nMinistar je takođe naveo da rusko Ministarstvo energetike radi na proširenju izvozne infrastrukture, njene diversifikacije, razmatra Istočnosibirski naftovod i drugi pravci.\nJubilarni XXV Međunarodni ekonomski forumu u sankt Peterburgu održava se od 15. do 18. juna.\nPodsetimo, predsednik Rusije Vladimir Putin 23. marta je doneo odluku da neprijateljske zemlje ubuduće gas plaćaju u rubljama. On je naložio Centralnoj banci, kompaniji „Gasprom“ i Vladi da organizuju transfer plaćanja za gas u rubljama za Evropsku uniju i ostale zemlje koje su uvele sankcije Rusiji. Putin je istakao da će Rusija nastaviti da isporučuje gas u količinama i po cenama prema postojećim ugovorima.


Savremena mediteranska kuća na Ibici - Moj Enterijer – Kupatila, Nameštaj, Kuhinje, Garniture...\nKada poželite ekskluzivnost bez premca i stil koji ostavlja bez daha, savremene arhitekte uvek imaju rešenje za vas, uz velike provizije i troškove, naravno.\nOd spoljnih superklubova do glamuroznih zabava pokraj bazena, Ibica je sinonim beskrajnog provoda, međutim ovaj Balearski raj takođe poseduje raskošnu vibraciju koja je savršena za njene vlasnike koji žele da se odmaraju sa stilom. Upravo je poslednje navedeno razlog zbog koga je ovo popularno ostrvo ispunjeno neverovatnim arhitektonskim delima, raspoređenim širom predivnog, brdovitog pejzaža Ibice, koji je jednostavno idealan za sve porodice koje žele da se opuste, odmore i relaksiraju.\nIzuzetno projektovana kuća izgrađena je u brdima prekrivenim borovim šumama, a svoje vlasnike oplemenjuje spokojnim delom ostrva, modernim karakteristikama i predivnim pogledom na more. Italijanski dizajner i arhitekta Mišel Bonan remodelirao je i redizajnirao celokupnu kuću, prilikom čega je kreirao šik atmosferu širom enterijera, u kome se nalazi pet spavaćih soba sa uključenim kupatilima na prizemnom i prvom nivou.\nSa jedne strane glavnog objekta nalaze se prateća ekstenzija koja poseduje dve spavaće sobe i renovirana gostinjska kuća opremljena jednom spavaćom sobom i poseduju isti tretman, sa spoljnom dnevnom sobom i lepim drvenim detaljima koji su takođe uključeni.\nStilski enterijeri ovog imanja komplementirani su jakim naporima uloženim u pejzažnu arhitekturu i ekološke tehnologije nalik solarnim panelima koji se koriste za grejanje vode i vazdušnim turbinama koje stvaraju električnu energiju, dok kuća poseduje prednosti od svog dizajna takođe. Predivni ambijent poseduje 14 hektara bujnih pejzažnih bašta, spoljni trem kreiran pokraj bazena i veliku prekrivenu terasu.\nPROČITAJTE SLEDEĆI TEKST: Najviša zgrada Vijetnama kao referenca prirode


OMV - Sputnjik Srbija\n19:54 23 April 2021\nDirektor austrijske kompanije OMV Rajner Zele izjavio je da se nada da će izgradnja gasovoda „Severni tok 2“ uskoro biti završena i da „drži palčeve“ da se to dogodi.\nAustrijski energetski koncern OMV, koji je partner projekta „Severni tok 2“, ne očekuje obnovu gradnje gasovoda u skorije vreme, izjavio je direktor OMV Rajner Zele.\nPlan izgradnje gasovoda „Severni tok 2“, koji podrazumeva zaobilazak teritorijalnih voda Danske, je spreman, međutim, u slučaju da taj plan bude realizovan, to bi moglo da dovede do dodatnih troškova, izjavio je član upravnog odbora austrijskog „OMV“ Manfred Lajtner.\n„Gasprom“ je u petak u okviru Istočnog ekonomskog foruma u Vladivostoku potpisao sporazum sa drugim akcionarima zajedničke projektne kompanije koja će se baviti izgradnjom gasovoda „Severni tok 2“.\nMiler: OMV pokazuje interes za „Turski tok“\nAustrijska kompanija OMV pokazuje interesovanje za „Turski tok“, saopštio je šef „Gasproma“ Aleksej Miler na pres-konferenciji na kraju godišnje sednice akcionara te firme.


Aktivnosti za obeležavanje siromaštva\n10. Jan. 2013. - Siromaštvo - Nema komentara\nCaritas Apostolskog Egzarhata u Kucuri je od septembra dva puta nedeljno prikupljao odeću i obuću kao i druge stvari npr.posteljina, dušeci, ćebad i delio onima kojima je najpotrebnije u tom trenutku. U nedelji Caritasa prikupljena je hrana i volonteri su to pre Božića raznosili najugroženijim osobama. Tom akcijom je pokriveno…\nMeđunarodna konferencija o siromaštvu i socijalnoj isključenosti “SIROMAŠTVO IMA VIŠE LICA”\n30. Nov. 2011. - Siromaštvo - Nema komentara\nU ponedeljak, 28.11.2011. godine u hotelu Moskva, organizovana je prezentacija izveštaja Siromaštvo ima više lica – Siromaštvo i socijalna isključenost koje uočava Katolička crkva u Srbiji u okviru Međunarodne konferencije o siromaštvu i socijalnoj isključenosti koju organizuje Caritas Srbije. Tim povodom prisutnima su se obratili sledeći govornici: Msgr. Stanislav Hočevar, Beogradski Nadbiskup i…\nPočela druga faza Caritasovog projekta Posmatranje siromaštva i resursa\n13. Nov. 2011. - Siromaštvo - Nema komentara\nCaritas Srbije je u saradnji sa svim dijecezanskim Caritasima u Srbiji pokrenuo u aprilu drugu fazu projekta Posmatranje siromaštva i resursa. Prva faza projekta realizovana tokom 2010. i 2011. godine obuhvatila je 105 župa i preko 1.000 osoba u potrebi. Rezultati istraživanja prikazani su na nacionalnoj konferenciji u novembru 2011….\nCaritas Srbije je sakupio 5.500 Evra za žrtve zemljotresa u Japanu\n30. Aug. 2011. - Urgentni projekti - Nema komentara\nCaritas Srbije preko svoje mreze Caritasa sakupio 5.500 Evra za zrtve zemljotresa u Japanu koji se desio 11 marta 2011. Caritas Japan u cestici za Novu Godinu, poslao fotografiju volontera u Caritasu Japan i njihovih korisnika. Na poleđini upisana zahvalnost Caritasu za donaciju.\n19. Apr. 2011. - Siromaštvo - Nema komentara\nU toku implementacije programa ,,Posmatranje siromaštva’’ pored postojećih Centara za slušanje otvoreni su i novi Centri za slušanje, tako da ih sada ima ukupno 10 i to: Ruski Krstur Centar za slušanje u okviru Caritasa Apostolskog Egzarhata Radno vreme centra za slušanje: ponedeljak, sreda i četvrtak od 08 do 13…\nDosadašnji projekti urgentne pomoći\n06. Oct. 2010. - Urgentni projekti - Nema komentara\nTokom poslednjih decenija, za vreme sukoba na teritoriji bivše Jugoslavije opšta situacija za ugrožene, stare i invalide u SRJ postala je još teža. Razoreni socijalni sistem nije sposoban da se bori sa njihovim rastućim potrebama i ostavlja mnoge od njih osamljene i izuzetno ranjive. Na samom početku odlučeno je da…\nZašto 365 dana za mentalno zdravlje?\n01. Oct. 2010. - Mentalno zdravlje - Nema komentara\nAntistigma kampanja Caritas i Ministarstva zdravlja Republike Srbije Povodom 10-og oktobra, Svetskog dana mentalnog zdravlja, Caritas zajedno sa Ministarstvom zdravlja Republike Srbije pokreće antistigma kampanju pod nazivom „365 dana za mentalno zdravlje“. Kampanju srpovodi Caritas u saradnji sa Ministarstvom zdravlja, a u partnerstvu sa kancelarijom SZO u Srbiji, Ministarstvom za…\nKonkurs ,,Fotografija govori o siromaštvu’’\n13. Sep. 2010. - Siromaštvo - Nema komentara\nUz pomoć Caritasovih struktura dobili smo puno fotografija iz cele Srbije, što nam je omogućilo da dobijemo složen pogled na siromaštvo i da kroz izložbe fotografije pozovemo publiku da razmišlja o siromaštvu i socijalnoj isključenosti. Posle teškog odabira, izabrano je 17 fotografija, koje su bile predstavljene na izložbi koja je…\nCaritas širom sveta obeležava svetski dan humanitarne delatnosti sa fokusom na investiranje u spremnost na nepogode i na krizu u Pakistanu\n19. Aug. 2010. - Siromaštvo - Nema komentara\nSvetski dan humanitarne delatnosti je dan kada humanitarna zajednica obnavlja svoju posvećenost pomaganju ljudima širom sveta koji pate ili su ugroženi. Takođe, to je dan kada se odaje pošta svim humanitarnim radnicima. Ove godine, humanitarna organizacija Caritas, širom sveta obeležila je ovaj dan sa posebnim fokusom na investiranje u spremnost…\nPotpisan Memorandum o razumevanju između Caritasa i Ministarstva rada i socijalne politike\n12. Jan. 2010. - Siromaštvo - Nema komentara\nNakon dugotrajnih procesa pregovora, predstavnici Ministarstva rada i socijalne politike i Caritasa potpisali su Memorandum o razumevanju. Potpisnici memoranduma su, u ime Ministarstva, ministar Rasim Ljajić, a u ime Caritasa, direktor Caritasa Vlč. Vladislav Varga. Ova saradnja je od izuzetne važnosti za budući rad Caritasa. Prepoznavanje nastojanja Caritasa od strane Vladinih institucija,…\nStudijska poseta Srbiji u okviru projekta SOCIETIES\nU Šidu održano takmičenje u kuvanju „Master Migrant Chef 2019″\nĐaci učili o prirodnim nepogodama tokom Sajma obrazovanja\nCaritas Srbije i Caritas Bosne i Hercegovine dobili zahvalnicu od Ministarstva sigurnosti Bosne i Hercegovine\nU Rimu svečano zaključen projekat ELBA 2


JKP „Vodovod i kanalizacija“ angažovan na transportu i postavljanju cisterni - RTV Santos\nJKP „Vodovod i kanalizacija“ angažovan na transportu i postavljanju cisterni\nU realizaciji aktivnosti Grada Zrenjanina, koja omogućava građanima da se putem cisterni besplatno snabdeju dezinfekcionim sredstvom za potrebe domaćinstva, mehanizacija i ljudstvo JKP „Vodovod i kanalizacija“ Zrenjanin svakodnevno su angažovani na transportu i postavljenju cisterni na četiri punkta u gradu.\nJKP „Vodovod i kanalizacija“ Zrenjanin je pored angažovanja na realizaciji redovnih aktivnosti u okviru svojih delatnosti, u svakom momentu spremno da se stavi na raspolaganje osnivaču, odnosno Gradu Zrenjaninu, za sve aktivnosti koje se odnose na pomoć sugrađanima u vreme trajanja vanrednosg stanja i sprečavanja i širenja korona virusa.\nU tom cilju ljudstvo, kamioni i bageri JKP „Vodovod i kanalizacija“ Zrenjanin su svakodnevno angažovani na transportu i postavljanju cisterni sa dezinfekcionim sredstvom na četiri punkta u gradu – na Lesnini, Bagljašu, u centru i na Zelenom polju, sa kojih građani mogu besplatno da se snabdeju dezinfekcionim sredstvom za potrebe svog domaćinstva, svakim danom od 5 do 17 časova, osim u danima kada je na snazi potpuna zabrana kretanja.\nPomenute aktivnosti realizuju se na osnovu instrukcija Grada Zrenjanina, koji je obezbedio dezinfekcioni rastvor, odredio punktove za postavljanje cisterni i organizovao način podele rastvora sugrađanima.\nPrethodnoKako teče poljoprivreda tokom vanrednog stanja?\nSledećeNajviše testiranih ljudi na koronavirus, 7 osoba preminulo


U SAD otvoreno 235.000 radnih mesta, analitičari očekivali tri puta više - Biznis.rs\n3.9.2021 17:20 Autor: Redakcija Biznis.rs 0\nU Sjedinjenim Američkim Državama je u avgustu otvoreno samo 235.000 novih radnih mesta, saopštilo je u petak Ministarstvo rada, što po oceni tv stanica...\nU Sjedinjenim Američkim Državama je u avgustu otvoreno samo 235.000 novih radnih mesta, saopštilo je u petak Ministarstvo rada, što po oceni tv stanica CNN i CNBC predstavlja ogromno razočaranje, jer je cifra tri puta manja od očekivanja analitičara.\nEkonomisti koje je anketirala kompanija Dow Jones predviđali su da će poslodavci otvoriti 720.000 novih radnih mesta.\nStopa nezaposlenosti se spustila na 5,2 odsto u avgustu sa 5,4 procenta u julu, što je u skladu sa procenama, prenosi Tanjug.\nUkupan broj novootvorenih radnih mesta prošlog meseca je najniži od januara ove godine i rezultat je pojačanog straha od pandemije i zabrinutosti zbog posledica koje bi rastući broj slučajeva Covid-19 mogao da ima na, do sada, uglavnom snažan oporavak poslovne aktivnosti.\nSlab avgustovski izveštaj o zapošljavanju mogao bi da pomuti planove Federalnih rezervi, koje odmeravaju da li da smanje deo ogromnih podsticaja privredi, čiji je iznos povećan nakon izbijanja korona epidemije početkom 2020. godine.\nAmeričko Ministarstvo rada je saopštilo takođe da je revidiralo naviše podatke o broju novih radnih mesta za prethodna dva meseca. Brojka za jul je povećana na 1,05 miliona novootvorenih radnih mesta u odnosu na prvobitnu procenu od 943.000, dok je za jun povećana na 962.000 sa prethodno objavljenih 938.000.\nPlate u SAD su nastavile rast u avgustu, pri čemu su na godišnjem nivou povećane za 4,3 odsto, a na mesečnom za 0,6 procenata.\nStopa učešća radne snage nije se promenila i iznosi 61,7 odsto, što je i dalje znatno ispod nivoa od 63,3 procenta u februaru prošle godine, mesec dana pre proglašenja pandemije.\nZaposlenost je takođe ostala znatno ispod nivoa pre korona virusa, pri čemu je broj zaposlenih manji za 5,6 miliona radnika, a ukupna radna snaga je manja za 2,9 miliona nego pre pandemije.\nRADNICI SAD ZAPOSLENOST\nKANADA U RECESIJI ZBOG PANDEMIJE Izgubljeno više od milion radnih mesta\nVIŠE OD 50 MILIONA RADNIH MESTA U EVROPI BIĆE ROBOTIZOVANO Pandemija…


NOVINE U ZDRAVSTVU - Radio Dunav\nVeć od sledeće godine, građani će znati koje usluge i u kom obimu će moći da dobiju u zdravstvenim ustanovama, za novac koji svakog meseca uplaćuju za zdravstveno osiguranje.\n– Pokušali smo da definišemo novi paket tih usluga, koji će podrazumevati mere prevencije i ranog otkrivanja bolesti, preglede i lečenja u slučaju planiranja porodice, trudnoće, porođaja, kao i 12 meseci nakon porođaja. U paket usluga uvršćeni su pregledi lečenje u slučaju bolesti i povrede, pa pregledi i lečenja bolesti usta i zuba. U paket će biti uključeni i lekove, medicinska rehabilitaciju, kao i medicinska sredstva – rekla je Slađana Đukić, pomoćnica ministra zdravlja.\nTagged Od sledeće godine novine u zdravstvu zdravstveno osiguranje


Evropa mora da štedi, poručuje Merkelova › Made-in-Germany.rs\nTokom generalne debate u „Bundestagu“ o budžetu, nemačka kancelarka Angela Merkel ponovo se založila za oštru finansijsku disciplinu i kurs štednje i reformi.\n– Ono što važi za Nemačku je nepromenjeno, a takođe, to isto važi i za Evropu. Sadašnje stanje u ekonomiji je isto kao i pre, i uprkos najnovijim reformskim uspesima i dalje je krhko – naglasila je Merkelova, a prenosi agencija „Tanjug“.\nBraneći prošlonedeljne odluke NATO u vezi sa Rusijom, Merkelova je naglasila da se mora osigurati sloboda Ukrajine, kao i da je potrebno pregovarati sa Moskvom.\nKako javljaju nemački mediji, ona je rekla da vrata za pregovore sa Rusijom jesu i ostaju otvorena, a kada je reč o međunarodnoj politici, Merkelova je odlučno zahtevala primenu mera protiv terorističke milicije „Islamska država“ (IS).\nPo njenim rečima, što više država bi trebalo da se uključi u borbu protiv IS. Pri tom je posebno istakla sudbinu i stanje u kojem su se našle desetine hiljada izbeglica kojima, kako je rekla, pre izbijanja zime mora biti pružena neophodna pomoć.\nOd MiG na 15/09/2014 / Finansije / Ostavite komentar\nGuvernerku ne brine kurs dinara


Osam medalja za vina “Tikveš” i “Domaine Lepovo” na takmičenju u Nemačkoj – TU Magazin\nIzuzetan uspeh zabeležila su vina vodeće vinarije u regionu ,,Tikveš,, i ,,Domaine Lepovo,, na prvom prestižnom vinskom takmičenju u Nemačkoj\nVinarija “Tikveš” osvojila je osam medalja na jednom od najprestižnijih svetskih vinskih takmičenja Mundus Vini u Nemačkoj. Zlatnom medaljom ovenčano je pet vina ,,Domaine Lepovo Rosé,, i ,,Barovo,, belo oba iz 2018. godine, ,,Bela Voda,, crveno iz 2016 i ,,Vranec Special Selection,, i ,,Alexandria Cuvée,, crveno iz 2017. godine. Srebrne medalje pripale su vinima ,,Domaine Lepovo Chardonnay,, iz 2018. ,,Barovo,, crveno berba 2016. i ,,Sauvignon Blanc Special Selection,, iz 2018. godine.\nVina proizvedena u vinariji ,,Tikveš,, i ,,Domaine Lepovo,, već godinama osvajaju više od 60 nagrada godišnje na najpoznatijim vinskim takmičenjima. Tikveš se ističe kao najsofisticiraniji i vodeći proizvođač vina jugoistočne Evrope.\nNo Responses to “Osam medalja za vina “Tikveš” i “Domaine Lepovo” na takmičenju u Nemačkoj”


Đoković dobio saveznika: Još jedan teniser podržava izbacivanje linijskih sudija | BL Portal\nĐoković dobio saveznika: Još jedan teniser podržava izbacivanje linijskih sudija\n10. Decembra 2020. 9:40\nNovak Đoković je više puta ponovio kako je sistem “Oko sokolovo” odlično funkcionisao na US Openu te da je prestala potreba za linijskim sudijama.\nPrvi teniser svijeta je tako postao jedan od onih koji se zalažu da ta promjena, koja je sprovedena silom prilika u Njujorku, postane permanentna.\nPatrik Mekinro, nekadašnji selektor Dejvis kup tim SAD i polufinalista u singlu na Australijan openu, podržava Novakov stav po tom pitanju.\n“Mislim da ćemo na profesionalnom nivou tenisa imati sve manje i manje linijskih sudija. Na manjim turnirima ne mogu sebi da priušte taj elektronski sistem koji je prilično skup”, rekao je Mekinro u podkastu Holding kort, a prenosi B92.\nOn kaže da se “Oko sokolovo” pokazalo pouzdanim sistemom i zalaže se da se sa tom praksom nastavi.\n“U vrijeme kada pokušavamo da ograničimo broj ljudi na takmičenju, nema smisla da imamo linijske sudije, to je dodatan broj ljudi koji vam nisu potrebni. Sistem Oko sokolovo funkcioniše ekstremno dobro”, zaključio je Patrik Mekinro.\nTags: Đoković, Linijske sudije, Saveznik, teniser\n“Pežo” sletio sa kolovoza: Dvije osobe povrijeđene u saobraćajnoj nesreći\nBrzo gubio kilograme za novu ulogu: Glumac Džordž Kluni hitno prebačen u bolnicu


SEEbiz.eu / HR / Aerodromi Crne Gore: Za dan opslužili 15.000 putnika\nAerodromi Crne Gore Aerodrom Tivart Milica Babić crnogorski turizam\nDatum objave: 19.06.2018. - 10:02:43\nPODGORICA - Na oba crnogorska aerodroma, tokom vikenda, za samo jedan opsluženo je oko 15.000 putnika, saopštila je savjetnica direktora Aerodroma Crne Gore, Milica Babić.\nOna je, gostujući u Jutarnjem programu TVCG, kazala da Aerodromi Crne Gore u ovom trenutnu bilježe 110.000 putnika više, nego u periodu od 1. januara do 17. juna 2017. godine.\n"Govorimo o cifri od 737.000 putnika na oba aerodroma, a prošle godine imali smo oko 627.000 u ovom periodu. Samo za jedan dan tokom vikenda na oba aerodroma je opsluženo oko 15.000 putnika", kazala je Babić.\nGovoreći o strukturi putnika, ona je istakla da na tivatskom aerodromu dominiraju putnici sa ruskog tržišta.\n"U Podgorici su tu linije ka Beogramu, Istanbulu, Rimu, Ljubljani. Raduje nas da se bilježi rast distanicija prema Zapadnoj Evropi", istakla je Babić.\nGovoreći o incidentu na tivatskom aerodomu, kada je pijavica tokom nevremena oštetila dva manja aviona generalne avijacije, ona je pojasnila da se čekaju izvještaji osiguravajučih kuća, te da su letjelice bile propisno parkirane i osigurane.


Dušan Pavlović za VICE: Oko pitanja poput Parade ponosa nije pravljen nikakav dogovor sa Dverima - VICE\nfeb 24 2018, 9:32am\nDušan Pavlović za VICE: Oko pitanja poput Parade ponosa nije pravljen nikakav dogovor sa Dverima\nŠesti od sedam intervjua predizbornog serijala "Odluči uz VICE"\nMladi tradicionalno ne glasaju, a još tradicionalnije "nemaju za koga". Zbog toga smo tokom predizborne kampanje za beogradske izbore sa čitaocima VICE-a pokrenuli serijal "Odluči uz VICE". U serijalu video intervjua koje objavljujemo ove nedelje postavili smo kandidatima sedam lista pitanja iz oblasti koje su čitaoci birali u onlajn anketi. Na ovaj način smo se potrudili da razgraničimo političke pozicije, stavove i ideje za razvoj glavnog grada među kandidatima i pomognemo vam da odlučite za koga će te da glasate na predstojećim izborima u Beogradu. Pošto da, treba da glasate.\nDušan Pavlović, kandidat za odbornika sa liste "Dosta je bilo i Dveri - Da ovi odu, a da se oni ne vrate" je šesti kandidat čije odgovore na pitanja čitalaca objavljujemo.\nKoaliciju Dosta je bilo i Dveri ispratile su žustre reakcije, pre svega zbog nekih naizgled nepomirljivih stavova koje jedni i drugi zastupaju. Odgovarajući na pitanje o zajedničkoj osnovi za koaliciju sa Dverima Dušan Pavlović kaže:\n- Stranke su zadržale svoje stavove o svim pitanjima oko kojih nisu mogle da se slože. Mi smo napravili koaliciju oko onih pitanja oko kojih smo mogli da se složimo.\nOn dodaje da je primetio, radeći u Skupštini, da postoji velika saglasnost između DJB i Dveri oko raznoraznih pitanja. Sa druge strane, kada se dođe do nekog pitanja o ljudskim pravima, poput Parade ponosa Pavlović kaže da će Dosta je bilo glasati kako "oni misle da treba" baš kao i Dveri - po sopstvenom nahođenju, bez obzira na koalciju sa Dosta je bilo.\nKako je Pavlović odgovorio na ostala pitanja, pogledajte u intervjuu:\nodluči uz VICE


Saradnja Srbije i Mađarske: Ugovor sa MVM otvara vrata Evrope Maneks Grupi - Elektromontaža - Let The Power Flow\nNajveća mađarska energetska kompanija MVM Group potpisala je strateški ugovor sa Maneks Grupom Srbija, u okviru koje posluju kompanije „Energotehnika Južna Bačka“ Novi Sad i „Elektromontaža“ Kraljevo, vodeće energetske kompanije u Srbiji i regionu Zapadnog Balkana.\nVisok kvalitet, pouzdanost i ekološka prihvatljivost sistema koje dizajniraju i implementiraju novosadska „Energotehnika – Južna Bačka“ i kraljevačka „Elektromontaža“, predstavljaju garanciju da će MVM Group zajedno sa iskusnim partnerom, postepeno povećavati svoje prisustvo na tržištu Balkana, što je u skladu i sa regionalnom strategijom širenja MVM grupe.\nS druge strane, partnerstvo sa MVM grupom omogućava Maneks Grupi i kompanijama u njenom sastavu, ulazak na tržište Mađarske.\nNa osnovu Memoranduma o razumevanju potpisanog 15. jula ove godine, dve strane će zajednički raditi na unapređenju i ostvarenju ciljeva na polju obnovljivih izvora energije i dekarbonizacije u Srbiji.\nTakođe će zajednički učestvovati na projektima izgradnje i modernizacije elektrana i prenosne mreže i razmenjivati iskustva o zakonima koji su na polju energetike od skoro počeli da se primenjuju.\nSporazum koji je potpisan sa Maneks Grupom prvi je takav sporazum MVM grupe sa nekom firmom sa prostora Zapadnog Balkana.


Zbog ubistva sarajevskih policajaca uhapšen Miloš Obradov\n/ Plus / Crna hronika / Zbog ubistva sarajevskih policajaca uhapšen Miloš Obradov\nAvaz30.11.2018. u 16:21\nPripadnici Državne agencije za istrage i zaštitu (SIPA) uhapsili su Miloša Obradova, automafijaša iz Istočnog Sarajeva, zbog sumnje da je učestvovao u ubistvu sarajevskih policajaca Adisa Šehovića i Davora Vujinovića.\nOn je ranije privođen tokom istrage o ovom slučaju. Obradov se tereti da je jedan od direktnih izvršilaca zločina.\n– Hapšenju osumnjičenog prethodilo je preduzimanje operativnih aktivnosti SIPA-e u saradnji sa Kantonalnim tužilaštvom Kantona Sarajevo, Obavještajno-sigurnosnom agencijom Bosne i Hercegovine i Ministarstvom unutrašnjih poslova Republike Srpske, u cilju lociranja i hapšenju.\nNakon izvršenih pretresa stana, drugih prostorija i pokretnih stvari, uhapšeni je predat u dalju nadležnost Ministarstvu unutrašnjih poslova Kantona Sarajevo – saopćeno je iz SIPA-e.


Komisija ispituje odgovornost, naloženo i niz mera za čišćenje bunara i bazena sa vodom | Kruševac Info\nKomisija ispituje odgovornost, naloženo i niz mera za čišćenje bunara i bazena sa vodom\n27 aprila, 2015 Kruševac Info\nNa području Grada Kruševca došlo je do potpune normalizacije režima vodosnabdevanja, a prema podacima Zavoda za javno zdravlje voda je po svim parametrima (hemijski i mikrobiološki) ispravna, zaključeno je danas na poslednjoj vanrednoj sednici Gradskog štaba za vanredne situacije u Kruševcu.\nGradski Štab je preporučio Gradskom veću da odmah oformi Komisiju koja će utvrditi opravdanost svih aktivnosti oko nastajanja problema u vezi vodosnadbevanja stanovništva grada Kruševca od 21.do 26. aprila .\n– Obavezuje se JKP „Vodovod“ Kruševac DA U u saradnji sa Zavodom za javno zdravlje Kruševac odmah otpočne sa obezbeđivanjem i dovođenjem u funkciju arterskih bunara i česmi na teritoriji grada Kruševca kao alternativnih izvora pijaće vode, glasi jedanm od zakjljučćaka.\nPreporučeno je svim ustanovama i javnim preduzećima kao i drugim pravnim licima i subjektima na teritoriji grada Kruševca koji imaju sopstvene bunare da odmah otpočnu sa aktivnostima dovođenja istih u namenu alternativnog snadbevanja, kao i da obezbede rezeorvare za vodu radi nesmetanog odvijanja proizvodnog procesa.\nNaloženo je, takođe, da se u koordinaciji sa Opštom bolnicom Kruševac obezbedi prevoz pacijenata na dijalizu u Opštu bolnicu Kraljevo.\nGradonačelnik Kruševca Dragi Nestorović istakao je da je jedan od ciljeva formiranja Komisije na današnjoj sednici Gradskog veća, sazvanoj po hitnom postupku, između ostalog i prevencija odnosno sprečavanje ponavljanja ovakvih i sličnih propusta u budućnosti, kao i eliminisanje svake vrste improvizacije u radu.\nU Opštoj bolnici Kruševac smešteno 130 pacijenata…\n« VODA iz kruševačkog vodovoda MOŽE DA SE PIJE\nKruševac uskoro postaje centar za obuku ABHO »


DOSIJE ELIOT EJNDŽEL Kako je glavni kosovski lobista u Americi debelo zaradio uz pomoć Albanaca i dobio ulaznicu u MILIONSKI BIZNIS\nFoto: Kancelarija premijera Kosova / Promo\nAlbanskoj krtici u Kongresu Eliotu Ejndželu put do mesta šefa spoljnopolitičkog odbora Predstavničkog doma prokrčio je novac koji je dobio od tamošnjih Albanaca. I ne samo to, sa njima je ulagao u izgradnju zgrada, a kreditirali su mu i kupovinu stana u Njujorku.\nEliot Ejndžel je u 116. sazivu Kongresa, zakonodavnog tela federalne vlasti SAD, glavni nosilac proalbanske agende.\nVeć 30 godina lobira za Kosovo, a njegovo lobiranje dostiglo je vrhunac 29. aprila kada je u Komitetu za spoljne poslove Predstavničkog doma Kongresa SAD, kao njegov predsednik, organizovao javno slušanje na kome su izneta svedočenja o navodnom silovanju Albanki tokom sukoba na Kosovu, u organizaciji bivše kosovske predsednice Atifeta Jahjage.\nPrema dostupnim podacima, za poslednje izbore 2018. godine prikupio je 1,5 miliona dolara, a potrošio 2,1 milion dolara. Troši više nego što prikupi, što i ne čudi jer mu finansijsku sigurnost obezbeđuju mahom albanski donatori, a glavni među njima je čuveni albanski biznismen i lobista Hari Bajraktari. Njegova žena je Liza Milicaj, prva Amerikanka albanskog porekla izabrana na javnu, odborničku funkciju u Njujorku.\n- Kao peti donator Ejndželu figurira kompanija "Arbani Management" iz Bruklina, čiji je vlasnik Avni Gecaj, koji mu je dao 12.750 dolara. Ipak, važniju ulogu ima Bajraktari, sa kojim Ejndžel ima dugogodišnju saradnju. Bajraktari je vlasnik istoimene kompanije za nekretnine u Bronksu, poseduje više desetina zgrada u Bronksu, na Menhetnu i u Jonkersu, i osnivač je Nacionalnog albanskog američkog saveta u Vašingtonu i časopisa "Ilirija". Od 2005. do danas Bajraktari je zvanično dao Ejndželu donacije od 70.000 dolara, ali je pitanje šta se dešava iza kulisa - navodi izvor "Blica".\nDa ima poslove koje ne prijavljuje svedoči i to što je Ejndžel sa Bajraktarijem uložio u izgradnju zgrade na ekskluzivnoj lokaciji u Bronksu, ali to nije prijavio. Međutim, morao je da ozvaniči vlasništvo dve godine kasnije, kada su ga mediji, sasvim slučajno, otkrili.\nPalmer: Severna Makedonija dobar primer za Beograd i Prištinu\n- Zgrada je kupljena preko kompanije "E&E Realty Group LLC" koju je osnovao Bajraktari za 430.000 dolara. Ejndžel je uložio 30.000 dolara i postao vlasnik 24 odsto zgrade. Ovi podaci postali su dostupni zahvaljujući medijskim pisanjima o neprijavljenom stanu u suterenu zgrade koji je izdavan mimo propisa. Prema poslednjim saznanjima, nedavno je stavljena na prodaju. Takođe, Bajraktari je 2011. Ejndželu pomogao da kupi stan, dao mu je kredita da pazari dvosobni stan u Njujorku, na Riverdejlu. Spominje se da je u pitanju značajna suma, koja ide i do 250.000 dolara - kaže naš izvor.\nSve ovo je sigurno uticalo na ogromnu srčanost koju Ejndžel iskazuje u borbi za albanska prava i pogled na rešavanja pitanje odnosa Beograda i Prištine.\n- Blizak je sa kosovskim predsednikom Hašimom Tačijem, ali nije iskazivao jasnu podršku mogućnosti teritorijalnih prilagođavanja. Utisak je da se nezavisno od ličnog odnosa sa albanskim političarima, njegovo razumevanje okvira za kompromis svodi na priznavanje nezavisnosti uz poštovanje prava srpske manjine - otkriva diplomatski izvor "Blica".\nSem nedavnog hiringa, bio je među prvima koji su zatražili da Kosovo dobije vojsku ali i insistira na rešavanju slučaja Bitići. Upravo on je, zajedno sa kongresmenom Li Zedinom, kao zasupnicima, iza odluke američkog Senat da usvoji rezoluciju kojom se kritikuje postupanje naše zemlje u ovom slučaju i ističe da će on ostati jedan od glavnih faktora u izgradnji daljih odnosa Srbije i Amerike.\nNaslednik i novi igrač za Kosovo - Džejson Stajnbaum\nEjndžel će na trenutnoj poziciji u Kongresu biti zauzet širokim setom pitanja, pa se očekuje da će njegov najbliži saradnik i novoimenovani šef osoblja Džejson Stajnbaum imati izraženiju ulogu po pitanju KiM.\nStajnbaum je, prema saznanjima "Blica", bio iza kulisa kao glavna kontakt osoba sa albanskom stranom. U Prištini je uvek priman na najvišnjem nivou, a izbegavao je kontakte sa srpskim zvaničnicima. Oni koji ga znaju prognoziraju da će i on praviti probleme Srbiji s obzirom na to da nije sklon delegiranju pitanja KiM jer je to, kako ume da kaže, "njegova beba".\nNeiskrena i maliciozna Srbija\nEngel se u nekoliko navrata sastajao sa srpskim zvaničnicima, a prema saznanjima Blica, razgovore je ocenjivao pozitivno u pogledu perspektive dijaloga Beograda i Prištine i odnosa SAD sa Srbijom.\n- Sa druge strane, izostanak u rešavanju slučaja Bitići uvek koristi u svim svojim aktivnostima kao dokaz „neiskrenosti i malicioznosti“ Srbije. Takođe, aktivnosti Srbije na odbrani svojih pozicija tumači pre svega kao „političku malicioznost Beograda“ bez razumevanja interesa i potrebe da se spreči da se dođe do dogovorenog rešenja - navodi diplomatski izvor Blica .\nINCIDENT U KOSOVSKOJ MITROVICI Grupa Albanaca napala Srbina u Bošnjačkoj mahali


Posle lažne retorike, koju je na filmu predstavljao italijanski fašizam, filmski reditelji su počeli da tragaju za istinom i pronašli su je u svakodnevnom životu. Kada su velikog italijanskog reditelja Roberta Roselinija pitali da definiše italijanski neorealizam, on je rekao: Po meni je to iznad svega moralna pozicija s koje treba posmatrati svet.\nFilmovi na Cinemaniji\nNa ovogodišnjoj Cinemaniji Taramount film će vam premijerno predstaviti sledeće naslove: DUG (THE DEBT) premijerno na Cinemaniji 2. novembra 2011. u 21.30h, PLJAČKA S VRHA (TOWER HEIST) premijerno na ovogodišnoj Cinemaniji 6. novembra u 19h, SLUŽAVKE (THE HELP) premijerno na ovogodišnjoj Cinemaniji 9. novembra u 19h.\nForumi / Antihumanizam i film & Spektakli u Budizmu\nU utorak 1. novembra održaće se dva Foruma u SKC-u: Film forum u 20:30h - Antihumanizam i film & Forum + u 18h - SPEKTAKLI U BUDIZMU (predavanje sa projekcijom).\nReprizna projekcija filma: Dobar otac - optužnica ćerke\nObaveštavamo Vas da će se u ponedeljak, 31. 10. 2011. u 18h održati reprizna projekcija filma Dobar otac - optuženica ćerke, inspirisanog životom Beate Niman, ćerke šefa beogradskog Gestapoa.U potrazi za istinom o prošlosti svog oca, Beate Niman je došla 2001. godine prvi put u Beograd.\nFilm Gorana Radovanovića „Con Fidel…“\nPremijera novoj filma Gorana Radovanovića „Con Fidel…“ (Sa Fidelom do kraja) u četvrtak, 3. novembra u 19 časova u Goethe-Institutu!\nOtvoren 7. Dečiji filmski festival KIDS FEST\n„Tilva Roš“ nominovan je za nagradu Evropske filmske akademije EUROPEAN DISCOVERY – Prix FIPRESCI\n“U ŠOKU“ – Ciklus fantastičnog i horor filma / Brazili i animirani film „DE PROFUNDIS“\nProjekcija filma „Dobar otac – optužnica ćerke” + razgovor sa Beate Niman\nStrana 520 od 560


Vodeći američki epidemiolog se ograđuje od Trampovog spota /video/ - 12.10.2020, Sputnik Srbija\nVodeći američki epidemiolog Entoni Fauči izjavio je da se nije složio da se pojavi ni u jednom reklamnom spotu u okviru predizborne kampanje predsednika Donalda... 12.10.2020, Sputnik Srbija\nsvet, vesti, entoni fauči, donald tramp, sad, amerika\nReklamni spot koji je objavljen prošle nedelje govori o Trampovim ličnim naporima da se oporavi od korona virusa, kao i naporima njegove administracije da odgovori na pandemiju. U spotu se koristi ranija Faučijeva izjava na način koji sugeriše da epidemiolog hvali američkog predsednika, navodi Rojters.\nU pitanju je deo intervjua koji je Fauči dao u martu, a u kojem govori o širim naporima da se odgovori na pandemiju, uključujući napore kriznog štaba Bele kuće.\nPortparol Trampovog izbornog štaba stao je u odbranu reklamnog spota i rekao da su Faučijeve reči „tačne i direktno iz Faučijevih usta“.\nKao što je Fauči nedavno svedočio pred Senatom, predsednik Tramp je virus shvatio ozbiljno još od samog početka pandemije, delovao brzo i spasio živote, rekao je on, braneći reklamni sport.\nFauči i Tramp se nisu uvek slagali oko toga na koji način upravljati pandemijom. Istraživanja javnog mnjenja pokazuju da većina glasača odobrava način na koji je američki predsednik upravljao krizom izazvanom virusom korona, preneo je Tanjug.\nU SAD je virusom korona do sada zaraženo blizu osam miliona ljudi, a od posledica kovid-19 preminulo je skoro 220.000 pacijenata.


Njujork Tajms: Moskva namerava da iskoristi snimak i optuži Ukrajinu za genocid a zatim izvrši invaziju – DnevniZurnal\nNjujork Tajms: Moskva namerava da iskoristi snimak i optuži Ukrajinu za genocid a zatim izvrši invaziju\nby admin 04/02/2022, 07:15 999 Views\nSAD poseduju obaveštajne podatke o fiktivnom izgovoru Rusije za invaziju na Ukrajinu koristeći lažni video zasnovan na nedavnim kampanjama dezinformacija.\nTo tvrde visoki zvaničnici američke administracije i spoljni stručnjaci upoznati sa materijalom.\nPlan, za koji se SAD nadaju da će ometati njegovo objavljivanje, uključuje pravljenje lažnog snimka napada ukrajinske vojske na rusku teritoriju ili na Ruse, ili, kako se navodi, na ljude koji govore ruski na istoku Ukrajine, prenosi Njujork Tajms.\nRusija, rekli su zvaničnici, namerava da iskoristi snimak da optuži Ukrajinu za genocid nad govornicima ruskog jezika u istočnoj Ukrajini, odnosno u oblastima kojima vladaju ruski separatisti. Računa se da bi snimak izazvao bes, koji bi Moskva potom iskoristila kao opravdanje za napad, ili da bi separatistički lideri na istoku Ukrajine zatražili rusku intervenciju.\nZvaničnici nisu bili voljni da objave direktne dokaze o ruskom planu ili kako su saznali za njega, rekavši da bi to ugrozilo njihove izvore i metode. Ali to, kao i nedavna ruska kampanja dezinformacija koja se fokusira na lažne optužbe za genocid i nedavne političke akcije koje se preduzimaju u ruskom parlamentu da bi se priznali odmetnuti regioni Ukrajine, daje kredibilitet obaveštajnim službama.\nAko bude sprovedena, ova ruska operacija bi značila proširenje propagandnih tema za koje američki obaveštajni zvaničnici i strani eksperti tvrde da Moskva nameće društvene mreže, teorije zavere i medije pod kontrolom države od novembra.\nPrema rečima nadležnih, snimak je trebalo da bude “ušiven” grafičkim prikazima koji bi iscenirali postojanje tela kao posledica eksplozije i snimaka uništenih lokacija. Oni takođe kažu da bi snimak trebalo da sadrži prikaz lažne ukrajinske vojne opreme, dronova turske proizvodnje i ožalošćenih koji glume na ruskom.\nAmerički zvaničnici su takođe odbili da otkriju ko je tačno planirao operaciju u Rusiji, ali je visoki zvaničnik administracije primetio da je “ruska obaveštajna služba blisko uključena u ove napore”. Zvaničnik britanske vlade rekao je da su oni sproveli sopstvenu obaveštajnu analizu i da su veoma ubeđeni da Rusija planira da nađe izgovor da okrivi Ukrajinu za napad. Detalji obavještajnih podataka, rekao je zvaničnik, “su verodostojni i krajnje zabrinjavajući”.\nIako je nejasno da li su visoki ruski zvaničnici odobrili operaciju, ona je bila u visokoj fazi planiranja i SAD su uverene da se ozbiljno razmatra, rekli su zvaničnici. Ruski zvaničnici su, s druge strane, navodno dali tela koja će se koristiti na snimku, a razgovaralo se o glumcima koji će glumiti ožalošćene i osmisliti kako da vojna oprema izgleda kao ona koju koriste ukrajinske ili NATO snage.\nIako plan zvuči veoma “nategnuto”, američki zvaničnici kažu da veruju da bi mogao da zapali i izazove iskru koja bi pokrenula rusku vojnu operaciju, a ishod za koji se nadaju da će biti manje verovatan ako ti planovi budu javno izloženi.\nNeki zvaničnici u Sjedinjenim Državama i Britaniji veruju da je Putin potcenio broj žrtava koje bi njegova vojska pretrpela u bilo kojoj direktnoj invaziji na Ukrajinu. Napori obaveštajne diplomatije su delom po uzoru na britanske napore da snažno odgovore na napad nervnim agensom na špijuna u Engleskoj 2018.\nBritanska vlada je tada objavila informacije o umešanosti Rusije u ovaj slučaj i podelila druge obaveštajne podatke, pokušavajući da primora saveznike da kao odgovor proteraju ruske diplomate iz svojih zemalja.\nOdluka da se objavi plan Rusije dolazi u trenutku kada Duma, donji dom ruskog parlamenta, počinje da razmatra zakon kojim se istočna Ukrajina priznaje kao nezavisna teritorija, kao što je Moskva nekada priznala ruske okupirane oblasti Gruzije.\nAko bi ruski parlament priznao odmetnuti region Donbas u Ukrajini kao nezavisnu državu, vođa grupe, koga je postavila Moskva, mogao bi da zatraži pomoć od Putina. Ruski predsednik je više puta izjavio da bi u tom slučaju intervencija bila u skladu sa međunarodnim pravom i presedanima koje su napravile SAD.\nAmerički zvaničnici veruju da je video plan uključivao bespilotne letelice Bairaktar TB2 turske proizvodnje koje koristi ukrajinska vojska. U novembru, nakon što je ukrajinski vojnik poginuo u artiljerijskom napadu, ukrajinska vojska je iskoristila jedan od dronova za kontranapad na haubicu koju su koristile separatističke snage koje podržava Moskva i situacija je eskalirala.\nPrema NYT, ruske dezinformacije poslednjih nedelja lažno su optužile NATO da planira invaziju ili intervenciju u Ukrajini. Isticanje postojanja oružja iz Turske, članice NATO-a, omogućilo bi Rusima da optuže NATO savez za eskalaciju tenzija u pravcu sukoba i okrive smrt govornika ruskog jezika u Ukrajini.\nNacrt zakona koji se razmatra u Rusiji bi priznao administrativne tvorevine koje Moskva naziva Donjeckom i Luganskom Narodnom Republikom. Još 2014. godine, kada je anektirala Krim, Rusija je razmišljala da prizna vlast u regionima pod kontrolom separatista, ali je na kraju odustala.\nOvaj predlog su nedavno ponovo učinili relevantnim od strane članova Komunističke partije, druge po veličini frakcije u ruskoj Dumi. Ruski poslanici koji podržavaju zakon kažu da Ukrajina planira ofanzivu kako bi povratila kontrolu nad tim oblastima. Ukoliko se to dogodi, prema rečima ovih poslanika, stanovnicima koji govore ruski u tim regionima bila bi uskraćena osnovna prava.\nUkrajinska represija nad govornicima ruskog jezika u istočnoj Ukrajini uobičajena je tema u ruskim državnim medijima i veb-sajtovima koje kontrolišu ruske obaveštajne službe. Ali realnost je da jezik nije tako tvrda linija podele u Ukrajini, kao što pokazuje Moskva, zaključuje Njujork tajms.


Tehnologija, novi vid borbe protiv vožnje u pijanom stanju\nAmerički Sekretarijat za saobraćaj bori se protiv vozača koji piju, a pre svega onih kojima se to dogodilo više puta, s namerom da učini američke puteve bezbednijim. Veliku ulogu u toj borbi, a možda i rešenje problema predstavlja jedna tehnologija koja je već u upotrebi.\nPijani vozači ubijaju. Stoga su američki zvaničnici, da bi učinili nešto povodom toga, pokrenuli medijsku kampanju i uveli strožije kontrole. Nacionalni administrator za bezbednost puteva Nikol Nejson nedavno je o kampanji govorila pred predstavnicima organizacija koje se zalažu za bezbednu vožnju i zvaničnicima policije.\n"Mi tokom poslednje decenije nismo napravili nikakav napredak. I dalje zbog vožnje u pijanom stanju gubimo 13 hiljada ljudi svake godine", rekla je Nejson.\nUpravo zato američki zvaničnici i nevladine organizacije koje se zalažu za bezbednu vožnju pozivaju na upotrebu dokazane tehnologije, kao što je uređaj za blokadu paljenja. Evo kako oni funkcionišu. Kada je uređaj instaliran, vozač mora da dune u njega pre paljenja svog vozila. Ukoliko je vozač trezan, sve je OK, ali ukoliko je pio, automobil neće upaliti, a podatak o pokušaju biće sačuvan za vlasti. Čak Harli je u organizaciji «Majke protiv vožnje u pijanom stanju».\n"Glavni razlog zbog koga pijani vozači nastvaljauu da piju i voze jeste zato što mogu, a blokade su vrlo uspešne u sprečavanju toga", kaže on.\nPre dve godine, Novi Meksiko je postao prva država u Amerikic koja je uvela blokadu paljenja vozačima posle prvog prekršaja.\n"U Novom Meksiku je za tri godine broj nesreća izazvanih alkoholom opao za 28 odsto", kaže Čak Harli.\nPretnja hapšenjem i kaznom oduvek je bila primarana taktika za borbu protiv pijanih vozača. Sada federalni zvaničnici računaju i na širu upotrebu ovih uređaja za blokadu paljenja, kako bi one koji piju - držali podalje od puteva.\nKako protiv pijanih vožača?


Objavljen poziv za izbor članova Parlamenta privrednika\n21. April 2017. Najave događaja\nZakonsko uređenje Privredne komore Srbije, odnosno jedinstvenog komorskog sistema Srbije, obezbedilo Vam je pravo da budete konsultovani, a Vladu i državne institucije obavezalo da od Vas pribavi mišljenje o svim propisima, merama, politikama i strategijama koje predlaže, a tiču se privrede i Vašeg svakodnevnog poslovanja. Ujedno, kao reprezentativna, jedinstvena asocijacija privrede, Zakonom smo preuzeli obavezu da Vaše inicijative i predloge tromesečno, u formi kvartalne analize efekata propisa, predstavljamo Vladi, resornim ministarstvima i drugim državnim institucijama, kao i da pratimo njihovu realizaciju.\nKljučnu ulogu u novoj komorskoj organizaciji imaju Parlamenti privrednika, najviši organ regionalnih privrednih komora, odnosno Privredne komore Beograda, preko kojih svaki privrednik suštinski ostvaruje svoje pravo da bira i da bude izabran. Izbori se vrše na najširim demokratskim principima, javnim pozivom za kandidovanje i potom za glasanje, posle čega Parlamenti privrednika iz svojih redova daju predstavnike u Skupštinu Privredne komore Srbije. Na ovaj način je obezbeđeno da privrednici upravljaju svojom asocijacijom i odlučuju o svim pitanjima vezanim za njen rad i funkcionisanje. U okviru svojih nadležnosti Parlamenti privrednika: - razmatraju uticaj propisa i mera ekonomske politike na poslovanje privrednih subjekata sa područja regionalnih privrednih komora, odnosno Privredne komore Beograda; - proučavaju pitanja koja se odnose na privredne grane zastupljene u regionalnoj privrednoj komori, odnosno Privrednoj komori Beograda, prate pojave bitne za privredni život upravnog okruga i Beograda i vrše ocenu njihovog dejstva na privredu upravnog okruga, Beograda i Srbije; - dostavljaju stavove, predloge i inicijative Skupštini i Upravnom odboru Privredne komore Srbije radi usaglašavanja, formulisanja, zastupanja i zaštite njihovih interesa pred nadležnim državnim organima i institucijama; - biraju članove Skupštine Privredne komore Srbije i učestvuju u radu njenih organa i tela;\n- vrše periodičnu analizu potreba privrede za uslugama i pokreću inicijative za unapređenje postojećih i razvoj novih usluga, u skladu sa zahtevima i potrebama privrednika; - ostvaruju saradnju sa organima lokalne samouprave, odnosno Beograda;\n- podstiču razvoj privrede, preduzetništva i preduzetničke inicijative na području upravnog okruga, Beograda i Srbije; - staraju se o unapređenju rada postojećih i osnivanju novih opštih udruženja preduzetnika. Pred nama je još mnogo posla, a koliko ćemo biti uspešni u realizovanju postavljenih ciljeva, zavisi pre svega od reprezentativnosti i angažovanosti Parlamenata privrednika. Zato Vas pozivamo da se kandidujete, postanete član Parlamenta privrednika i iskoristite priliku da stvorite organizaciju po svojoj meri, koja će u potpunosti moći da odgovori na Vaše potrebe i zahteve.\nPrijava kandidature popunjena, potpisana od strane ovlašćenog lica i pečatirana može se predati pisarnici komore, ili se može dostaviti poštom na adresu Regionalna privredna komora Zlatiborskog upravnog okruga, za Izbornu komisiju, Dimitrija Tucovića 52 Užice 31000, a može se dostaviti i elektronskim putem u obliku skeniranog dokumenta na elektronsku adresu regionalne privredne komore office. uzice@komora.net Pozivaju se zainteresovane članice Privredne komore Srbije - Regionalne privredne komore Zlatiborskog upravnog okruga da se prijave i dostave svoju kandidaturu za člana Parlamenta privrednika komore od 24.04.2017.godine najkasnije do 3. maja 2017. godine. U objavljenom pozivu na sajtu komore sadržani su propisani uslovi za kandidovanje za člana Parlamenta privrednika uz obrazac koji treba popuniti i predati prema datim uputstvima. Više informacija i uputstava o postupku za izbor Parlamenta privrednika u regionalnim privrednim komorama nalazi se na sajtu regionalne komore www.rpk-uzice.co.rs na baneru Izbori za parlament Privredne komore Srbije –RPK Užice.


Misimović otkrio zašto je odbio Zvezdu - Sportske.net\nMisimović otkrio zašto je odbio Zvezdu\nBivši reprezentativac Bosne i Hercegovine Zvjezdan Misimović objasnio je zašto je morao da odbije poziv čelnika Crvene zvezde, uprkos činjenici da je od rođenja veliki navijač najtrofejnijeg srpskog kluba.\nDrugi najbolji strelac u istoriji reprezentacije Bosne i Hercegovine doveden je u vezu sa mogućim dolaskom u Crvenu zvezdu a natpisi u medijima nisu bili prazna priča.\nZvjezdan Misimović potvrdio je da od malih nogu navija za Crvenu zvezdu te da je nedavno stupio u kontakt sa prvim operativcem kluba iz Ljutice Bogdana.\n"Od malih nogu sam zvezdaš. Imao sam kontakt s Zvezdanom Terzićem. Međutim, nismo ništa konkretno pričali. Dopisivali smo se SMS porukama, u kojima me pitao da li bih imao želju i ništa više" rekao je Misimović za agenciju Anadolija.\nPored Crvene zvezde za Misimovića je bilo zainteresovano i Sarajevo a rekorder po broju nastupa za reprezentaciju BiH otkrio je razlog zbog kojeg trenutno ne želi da se priključi Zvezdi ili Sarajevu.\n"I jednima i drugima sam jasno rekao da su moji trenutni planovi vezani za nešto drugo. Isto tako, rekao sam im i ko zna šta će biti za godinu, dve, tri... Možda tada i dođem u Sarajevo ili Zvezdu. Cilj mi je da se vratim u Evropu, tačnije u Nemačku. Imam dve, tri konkretne opcije" iskren je Misimović.\nIskusni napadač nedavno je završio svoju epizodu na Dalekom istoku a kako sada stoje stvari karijeru će nastaviti u Bundesligi u kojoj je i proveo najveći deo svoje karijere nastupajući za Bohum, Nirnberg i Volfsburg.\nZa reprezentaciju BiH Misimović je odigrao 83 utakmice i postigao 25 pogodaka. Po broju nastupa je rekorder a po broju datih golova drugi najbolji pojedinac u kratkoj istoriji postojanja reprezentacije iz zemlje naših zapadnih komšija.


liste najmoćnijih - Blic Online\nVELIKA ZAVRŠNICA: LISTA 300 NAJMOĆNIJIH LJUDI U SRBIJI - U ponedeljak 28. decembra samo na "Blicu"\nU završnici velike serije „Blica“, u ponedeljak 28. decembra imaćete prilike da vidite ko se našao među 300 najmoćnijih ljudi Srbije.\nTradicionalni serijal "BLIC-a" LISTE NAJMOĆNIJIH - od ponedeljka 9. novembra\nVeć 15 godina "Blic" prati i istražuje kretanje moći u Srbiji, kreirajući tradicionalnu seriju "Blica" sa ciljem pedstavljanja hijerarhije moći u Srbiji iz najrazličitijih oblasti politike, ekonomije, medija, šou-biznisa, sporta, umetnosti. Počev od 9. novembra, čitaocima "Blica" će svakog ponedeljka biti dostupni zaključci istraživanja kroz 7 listi.\nNaše najveće estradne zvezde ne nastupaju često, a visina njihove zarade kao i bakšiš koji dobijaju oduvek su bili neiscrpna tema spekulacija. Svakako da nije reč o malim iznosima, a mi vam otkrivamo koja cifra je neophodna da bi vam upravo naši najistaknutiji muzičari pevali na uvce.


Ambasador SAD u Srbiji Kajl Skat obratio se u sredu u „Sava“ centru publici 47. filmskog festivala FEST, koji je u toku u Beogradu, pred samu premijeru Oskarom nagrađenog filma „Zelena knjiga“ („Green book“) reditelja Pitera Farelija (Petera Farrelly).\nNavodeći da film govori o dobu kada je segregacija bila američka stvarnost, Skat je podvukao:\n„Hoteli, restorani, škole, bioskopi, pozorišta i autobuske stanice, čak i fontane, crkve i groblja, bili su podeljeni na bazi boje kože. To je zaista bilo doba u kom je Amerika bila na pogrešnoj strani istorije“, naveo je Skat.\nPodsetimo, prošle sedmice Skat je izazvao burne reakcije predstavnika vlasti u Srbiji, nakon što je objavio tvit u kome je naveo da je Srbija u pogledu stava koji je zauzela prema dešavanjima u Venecueli na „pogrešnoj strani istorije“.\nNaziv filma „Zelena knjiga“ insipirisan je istoimenim priručnikom za Afro-amerikance korišćen šezdesetih godina prošlog veka, kao upustvo gde su poželjni a gde ne na tlu SAD.\n„Kroz bioskop i film, dobijamo bolje uvid u naš svet, naše društvo i ljudske drame koje su u srcu političke realnosti“, kazao je Skat, ističući da se Amerika i danas bori sa nekim od pitanja prikazanih u ovom filmskom ostvarenju.


Djelimično suspendirana štokholmska laboratorija\nSvjetska antidoping agencije (WADA) je djelimično suspendirala doping laboratoriju štokholmskog univerziteta „Karolinska“ zbog neispravne GC/C/IRMS metode testiranja uzoraka.\nMetoda utvrđivanja porijekla zabranjenih supstanci putem mjerenja mase izotopa, gasne kromatografije i sagorijevanja je definirana Međunarodnim standardom za laboratorije. Gasna kromatografija / spektrometrija / Omjer mase izotopa\nDjelimična suspenzija će ostati na snazi do konačne odluke disciplinske komicije koja je ovlaštena za davanje preporuka predsjedavajućem Izvršnog komiteta WADA. Laboratorija će do izricanja konačne odluke nastaviti da obavlja redovne antidoping aktivnosti, u skladu sa ISL.\nOva vrsta djelimične suspenzije. koja se tiče određene analitičke metode, kako je navedeno u ISL, omogućava odgovarajući nadzor štokholmske laboratorije kako bi se osigurala potpuna primjena nužnih poboljšanja s ciljem potpunog usklađivanja sa Kodeksom i međunarodnim standardima.


Vreme 1107 - Verica Barac (1955–2012): Minut cutanja za one koji su je ignorisali\nOcenjena kao najveći borac protiv korupcije u Srbiji, godinama se suprotstavljala centrima moći u srpskom društvu, ekonomiji i politici, utoliko istrajnije ukoliko se su njeni i izveštaji Saveta sudarali sa zidom odbijanja i ćutanja\nVerica Barać, predsednica Saveta za borbu protiv korupcije, umrla je u Beogradu u 57. godini.\nRođena je 14. juna 1955. u Mrčajevcima kod Čačka, gde je završila osnovnu školu i gimnaziju, a u Beogradu je 1980. diplomirala na Pravnom fakultetu i položila pravosudni ispit. Posle nekoliko godina rada u Poljoprivrednom kombinatu Beograd vratila se u Čačak i zaposlila se kao pravnik u opštinskom komitetu za urbanizam. Od 1997. do 2000. bila je javni pravobranilac opštine. U vreme vojne intervencije NATO na SR Jugoslaviju javno je protestovala protiv rata i režima Slobodana Miloševića.\nPosle petooktobarskih promena smenjena je sa mesta opštinskog pravobranioca. Bila je poverenik čačanske kancelarije G17 plus. Za predsednika Saveta za borbu protiv korupcije Vlade Srbije, formiranog u decembru 2001, izabrana je 23. maja 2003.\nOcenjena kao najveći borac protiv korupcije u Srbiji, godinama se suprotstavljala centrima moći u srpskom društvu, ekonomiji i politici, utoliko istrajnije ukoliko su se njeni i izveštaji Saveta sudarali sa zidom odbijanja i ćutanja, uz diskretne preporuke da se ne bavi stvarima koje ne zna.\nDobitnica je Povelje za građansku hrabrost "Dragoljub Stošić" za 2008, koju dodeljuju Unija sindikata i Kuća pravde Strazbur. Nagradu "Osvajanje slobode" Fonda "Maja Maršićević-Tasić" dobila je 2010, a krajem 2011. nagradu "Vitez poziva" koju nevladina organizacija Liga eksperata LEX dodeljuje na svetski dan ljudskih prava pojedincima koji su se istakli u svojim profesijama.\nGrađani Srbije moraju da se suoče sa činjenicom da je Verica Barać bila jedina do kraja dosledna u borbi sa korupcijom i da je gubitak takve osobe svojevrsna opomena građanima kako moraju što pre da se angažuju u borbi koju je ona beskompromisno vodila, izjavila je Slobodanka Turajlić. "Smrt nikog ne ostavlja ravnodušnim, ali kada se radi o Verici Barać onda je to jedno pojačano osećanje tuge, jer je ona jedna od retkih časnih i poštenih osoba kojih u ovoj zemlji, rekla bih, ima sve manje... Ono što ostavlja gorak utisak jesu srceparajuće izjave naših političara, koji nisu štedeli truda da je u poslednjih sedam-osam godina napadaju kad god je to bilo moguće, da je ometaju u radu, da je omalovažavaju."\nI dodala: "Prosto mi se čini kako pristojnost nalaže da vlast ovog momenta makar ćuti s pijetetom i ne pokušava da i na Verici Barać stiče neke predizborne poene."


UN: NAJVEĆI BROJ IZBEGLICA JOŠ OD DRUGOG SVETSKOG RATA - Magločistač\nPočetna Vesti UN: NAJVEĆI BROJ IZBEGLICA JOŠ OD DRUGOG SVETSKOG RATA\nPostavio/la: MagločistačObjavljeno: 19.08.2019 Kategorija: VestiNema komentara\nBroj izbeglica u svetu dostigao je rekordnih 70 miliona, saopštile su Ujedinjene nacije, ističući da toliki broj izbeglica nije zabeležen od Drugog svetskog rata.\nU saopštenju nemačkog ogranka UNHCR-a, objavljenom uoči Svetskog humanitarnog dana, navodi se da ljudi beže od ratova, progona i posledica globalnog zagrevanja.\nHumanitarna organizacija SOS Dečje selo objavila je da je prošle godine ubijeno ili ranjeno 12.000 dece. Kako je dodala, hiljade su otete i postala su deca vojnici, a stotine hiljada imaju ozbiljne traume.\nNajveći broj ubijene ili ranjene dece beleže Avganistan (3.062), Sirija (1.854) i Jemen (1.698).\n„Crne brojke verovatno su i mnogo veće“, upozorila je u saopštenju je glavni psiholog SOS Dečjeg sela Tereza Ngigi.


Beko RDSA 280 K20 W frižider sa zamrzivačem cena, cene Srbija, prodaja Beograd Novi Sad Niš\nBeko RDSA 280 K20 W frižider sa zamrzivačem cene\nBeko RDSA280K20W... specifikacija\nEPonuda nije internet prodavnica već Vam omogućava da brzo i lako nađete Beko RDSA 280 K20 W frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Beko frižider sa zamrzivačem RDSA 280 K20 W na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Beko Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko RDSA 280 K20 W frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Beko RDSA 280 K20 W frižider sa zamrzivačem. Pre kupovine, podatke za Beko frižider sa zamrzivačem RDSA 280 K20 W proverite na sajtu PROIZVOĐAČA.\ncena od 45.584,00 din


Portal UNS-a grubo prekršio etički kodeks novinara Srbije | Ist Media\n01:59: PM Saturday September 19, 2020\nPortal UNS-a grubo prekršio etički kodeks novinara Srbije\nObjavljeno 14. May 2015. at 09:27 piše Ist Media\nBOR, Udruženje novinara Srbije (UNS) grubo je prekršilo etički kodeks novinara Srbije objavljujući tekst firme ZA Media iz Zaječara, u kojem je jednoj medijskoj kući “presuđeno” bez sudske odluke, čime je direktno izvršen pritisak na nezavisno sudstvo, ocenila je redakcija IST Medija, koja je tim povodom zatražila i reakciju Nezavisnog udruženja novinara Srbije.\nTekst u rubrici Akcija – “2% za medije” na portalu UNS-a naslovljen je “Opština Kladovo ne poštuje Zakon o javnom informisanju i medijima”. Autorsko je delo Saše Stojčića, inače zaposlenog u ZA Media.\nSam naslov ukazuje da je Zakon zaista prekršen, iako se po prijavi tek vodi postupak po ovom slučaju. UNS je tekst plasirao kao svoje autorsko delo, ne navodeći da je zapravo autor ZA Media, koja u ovom slučaju nastupa interesno, a ne istražvački, kako to autor želi da prikaže u tekstu.\nUrednik portala nije želeo da napravi jasnu razliku između činjenice koje prenosi, komentara, pretpostavki i nagađanja, već je presudio IST Mediji ne navodeći da je autor teksta zaposlen u ZA Mediji, i da na ovaj način zloupotrebljava jedno novinarsko udruženje.\nPomenuti tekst prvobitno je objavljen na web portalu ZA Media, našta nismo nameravali da reagujemo. Međutim, zbog podlog podmetanje teksta na portalu UNS-a, sa jasnom diskriminacijom IST Medije i NUNS-a, čiji je vlasnik IST Medije član, naša je rakcija razumljiva.\nNapominjemo da je Agencija IST Media, koja je registrovana u Registru medija Srbije, na konkursu sa sufinansiranje nastupila na taj način što je regionalnu TV Bor navela kao ozbiljnu informativnu kuću preko koje će plasirati informacije bitne za stanovnike opštine Kladovo. Naše dve firme imaju duži period ugovor o javno-privatnom partnerstvu, načinu poslovanja na kome insistira i Srbija i Evropska unija, te smo u tom pravcu delovali i mi.\nVišegodišnja saradnja IST Medije i TV Bor u pogledu informative bila je presudna da prihvatimo ovaj medij za plasman infor\nI na kraju, ne čudi nas medijska kampanja udruženja na čijem je čelu Ljiljana Smajlović. Ukoliko je predsednica UNS-a bila upoznata sa tekstom, samo nam može imponovati to što se IST Media našla na listi na kojoj se nalazi i zaštitinik građana Saša Janković, uz koga je IST Media jača za najmanje 2%, koliko i UNS daje za medije u svojoj akciji.\nS obzirom da smo u međuvremenu dobili dovoljno dokaza o raznim pritiscima na članove Komisije za sufinansiranje medija i prikrivenim zlopotrebama nekoliko interesnih grupa, IST Media će se u narednom periodu pozabaviti ovom temom.


Tribina povodom pola veka postojanja HKC "Bunjevačko kolo" - YU ECO RTV\nNaslovna / Kultura / Tribina povodom pola veka postojanja HKC „Bunjevačko kolo“\nGoran januar 16, 2020\tKultura Napiši komentar 57 Pregledi\nPovodom 50. rođendana HKC “Bunjevačko kolo” u subotu će biti upriličena tribina “Kako je nastalo Bunjevačko kolo”. Iz ovog kulturnog centra najavljuju da će se veliki jubilej- pola veka postojanja ovog društva, obeležavati tokom cele godine nizom manifestacija, tribina i kulturnih događaja.\nObeležavanje velikog jubileja počinje u subotu, kada će u HKC “Bunjevačko kolo” u Preradovićevoj ulici, od 18h, biti održana tribina “Kako je nastalo bunjevačko kolo”. U okviru večeri biće prikazani i filmovi o ovom kulturnom centru.\nObeležavanje petesetogodišnjice od osnivanja ovog kulturnog centra nastavlja se 25. januara i to u sklopu tradicionalne manifestacije “Veliko prelo” u okviru koje će se i ove godine birati najlepša preljska pesma, te konzumirati tradicionalna hrana, a goste će zabavljati veliki preljski tamburaški orkestar.\nOsim ovih događaja, u planu su i brojne kultune aktivnosti i tribine koje će se realizovati tokom godine, a povodom 50. rođendana HKC “Bunjevačko kolo”.\nPrethodna Redovno nosite meso na analizu tokom svinjokolja\nSledeća Program socijalne i dečje zaštite


Prikupiti informacije o mogućnosti subvencionisanja lijekova protiv COVID-19 – novac obezbjeđen\nHome Novosti Gradske novosti Prikupiti informacije o mogućnosti subvencionisanja lijekova protiv COVID-19 – novac obezbjeđen\nSkupština Brčko distrikta BiH dala je saglasnost na Prijedlog odluke o izmjeni Odluke o osnivanju Fonda zdravstvenog osiguranja, kojom je umanjena visina obaveznih rezervi Fonda s pet na dva i po odsto.\n„Na taj način oslobođena su sredstva rezervi Fonda u iznosu od 969.443,00 KM koja će, po odluci Skupštine, biti prebačena u korist Javne zdravstvene ustanove „Zdravstveni centar Brčko“. Novac je predviđen za subvencionisanje lijekova koje koriste oboljeli od COVID-19,“ saopšteno je iz ove institucije.\nZasijedanje je i počelo informacijom o trenutnoj epidemiološkoj situaciji, koja je ocijenja kao ohrabrujuća.\nČlanovi Skupštine, u drugom čitanju, usvojili su izmjene Zakona o mjesnim zajednicama, koji sada omogućava da ova udruženja građana dobiju sredstva iz budžeta za plaćanje osnovnih komunalnih troškova, dok i dalje sva finansiranja projekata udruženja idu putem javnih poziva, kako je i propisano novim Zakonom o budžetu.\nPrethodni postPritvor za devetoricu uhapšenih u akciji “Klanac”\nSledeći postDanas je Svjetski dan prevencije astme\nPolicijski službenici Policije Brčko distrikta BiH su po Naredbi Osnovnog suda Brčko distrikta BiH sinoć, na dvije lokacije na području grada, pretresali stambene objekte,...


NATO zamrzava odnose sa Rusijom do povlačenja iz Gruzije\nU današnjem saopštenju nakon hitnog sastanka u Briselu ministara 26 zemalja o sukobu u Južnoj Osetiji, NATO saveznici su rekli da "ozbiljno razmatraju" implikacije ruskih akcija u Gruziji I da je istinski kontakt nemoguć dok Rusija potpuno ne povuče trupe iz Gruzije.\nGeneralni sekretar NATO Jap de Hop Shefer rekao je na konferenciji za novinare da nije ponissten nijedan ugovor o saradnji sa Rusijom, "ali da treba imati u vidu... da bi to pitanje moglo uskoro da bude uzeto u razmatranje".\nNATO partneri su se, takodje, dogovorili da uspostave Komisiju NATO-Gruzija čiji cilj će biti jačanje odnosa sa Tbilisijem.\nShefer je istakao da je nuzzno da se ruske snage vrate na pozicije od 6. avgusta i dok se ne Rusi ne povuku iz Gruzije ne mozze se rechi da postoji moguchnost sastanka cclanica NATO i Rusije.\n"Svakako nemamo nameru da zatvorimo sva vrata", rekao je Shefer i dodao, aludirajuchi na obećano povlačenje ruske vojske da se to "trenutno ne dešava".\nBritanski sekretar spoljnih poslova Dejvid Miliband rekao je posle sastanka u Briselu da su se članice NATO uskladile stav da je Rusija narušila medjunarodno pravo vojnom akcijom u Gruziji.


Gresini predstavio ekipu za narednu sezonu - Moto Berza\nItalijanski tim, koji je u premijernoj klasi debitovao 1998, a s punim radnim vremenom se takmiči od 2002. godine, vraća se u igru kao nezavisna ekipa.\nDa podsetimo, od 2015. je Gresini funkcionisao kao Aprilijin fabički tim.\nEkipa je u februaru prošle godine ostala bez svog osnivača i šefa, Fausto Grezinija, koji je preminuo od kovida.\nIako je tim kasnije priznao da u početku nije bio siguran da će preživeti taj gubitak, Gresini Racing je nastavio sa svojim planovima za 2022. pošto je Faustova supruga Nadija Padovani preuzela kormilo.\nPotpisivanjem dvogodišnjeg ugovora sa Ducatijem za GP21 od ove godine, a boje ekipe će braniti dvostruki osvajač MotoGP podijuma, Enea Bastijanini i debitantom Fabijom Di Đanantonijom, koji stiže iz Moto2.\nNa prezentaciji održanoj proteklog vikenda, Gresini je predstavio svoju potpuno novu grafiku, delo čuvenog Alda Druidija.\n„Konačno predstavljamo projekat u koji smo čvrsto verovali i za koji smo radili bez prestanka tokom prošle godine“, izjavila je Padovani.\n„Izuzetno smo motivisani i na zbog toga smo prvi MotoGP tim koji se predstavio za 2022. Uz to, verujem da su naši prelepi i nadam se da će se svideti i ostalima.“\n„Volela bih da mislim da nas Fausto gleda odozgo i da je ponosan na svoju porodicu.“\n„Cilj nam je da budemo konkurentni i da se, kada prilike to dozvole, borimo za podijum.“\nUsled fokusa na svoj MotoGP projektom za 2022. godinu, Gresini je smanjio svoje prisustvo u drugim klasama, pa je tako ugašen Moto3 tim.\nGresini će biti jedan od četiri tima koji će nastupati na Ducati mašinama u narednoj sezoni. Tu čast će imati i Pramac Racing i VR46 tim Valentina Rosija.\nGeneralni direktor kompanije Ducati, Điđi Dalanja, potvrdio je tokom predstavljanja tima da će Gresini imati „punu podršku“ fabrike tokom ove takmičarske godine.


Zvanični Beograd zadovoljan stavom Rusije u Savetu bezbednosti\nZvanični Beograd zadovoljan je stavom Rusije koja je odbila najnoviji predlog rezolucije o Kosovu u Savetu bezbednosti UN, ali nezavisni eksperti upozoravaju da bi međunarodni položaj Srbije mogao biti ugrožen.\nMinistar za Kosovo Slobodan Samardžić izjavio je da je zadovoljan ruskim odbacivanjem najnovijeg predloga rezolucije i još jednom potvrdio stav Beograda da nije potrebna nova rezolucija Saveta bezbednosti pre nego što otpočnu i uspešno se završe pregovori Beograda iPrištine. Beograd smatra, rekao je ministar Samardžić, da Evropska unija treba da zameni UNMIK tek po završetku pregovora o statusu Kosova.\nI bivši šef jugoslovenske diplomatije Goran Svilanović smatra da Evropska unija neće ući na Kosovo ako nema rezolucije Saveta bezbednosti koja bi nagovestila koliko će ta misija ostati na Kosovu i u kakvom će statusu ostaviti Kosovo kada bude odlazila. Pregovori o statusu mogli bi da budu nastavljeni iduće godine, kada bi trebalo da bude doneta i odluka, rekao je Svilanović.\nMeđutim, koordinator Foruma za etničke odnose Dušan Janjić ocenjuje da će se pregovori o budućem statusu Kosova iz Saveta bezbednosti preseliti u Kontakt grupu i da će Evropska unija od naredne godine morati da vodi Kosovo u narednih pet do deset godina, a da bi se pregovori o statusu nastavili još nekoliko godina. Član Foruma za međunarodne odnose Dušan Lazić upozorava da bi, ako propadnu sva nastojanja oko nove rezolucije, proces donošenja odluke o statusu Kosova mogao da bude na drugom mestu :\n“To znači dogovorima SAD, Evropske unije i NATO, ali bez Rusije što bi moglo da ima i šire negativne reperkusije na odnose Rusije i Zapada, a nepovoljno bi se odrazilo i na međunarodni položaj Srbije”, rekao je Lazić.


RTCG - Radio Televizija Crne Gore - Nacionalni javni servis :: Svijet :: Turska kritikovala Putinovu izjavu u Jerevanu\nO STRADANJU JERMENA 24. 04. 2015. 20:40 >> 20:33 2\nO STRADANJU JERMENA\nTurska kritikovala Putinovu izjavu u Jerevanu\nTurska je danas žestoko osudila izjavu ruskog predsjednika Vladimira Putina u Jerevanu, na obilježavanju 100 godina od masakra nad Jermenima za vrijeme Otomanskog carstva 1915. godine, gdje je rekao da "ništa ne može da opravda masovna ubijanja".\n"Odbacujemo i osuđujemo svaku kvalifikaciju događaja iz 1915. godine, kao i termin 'genocid' koji je upotrebio Putin, uprkos našim upozorenjima i apelima", saopštilo je tursko Ministarstvo vanjskih poslova.\n"Ništa ne može da opravda masovno ubijanje. Danas smo se okupili u znak podrške jermenskom narodu", rekao je Putin i dodao da taj događaj predstavlja "genocid".\nTursko ministarstvo je navelo da takve političke izjave smatra ništavnim i da nisu dobrodošle u Turskoj.\nU saopštenju se, bez ulaženja u detalje, kritikuje "ruska neljudska praksa prema turskom i muslimanskom narodu" u prošlosti.\n"Vjerujemo da bi Rusija mogla najbolje da zna šta je genocid i šta to u pravnom smislu znači. Ponavljanjem takve greške, Rusija ne može da doprinese miru i blagostanju u regionu", dodaje se u saopštenju.\nIstoričari procjenjuju da je u Otomanskom carstvu tokom i poslije Prvog svjetskog rata ubijeno 1,5 miliona Jermena što istoričari smatraju prvim genocidom 20. vijeka.\nVladimir Putin Turska Jermenija počast stradalim\nZemljotres u Turskoj, najmanje sedmoro mrtvih\n"Mišustin nije bio prvi izbor"\nHapšenje još 228 osoba zbog povezanosti s Gulenom


Mediji o nacionalim manjinama – Izvještavanje sa puno stereotipa i predrasuda - Grad Prijepolje\nIzvještavanje medija o nacionalnim manjinama još uvek nije na zadovoljavajućem nivou, često je protkano stereotipima i predrasudama. Zbog toga je veoma važna i sama edukacija zaposlenih u medijima o pravima nacionalanih manjina.\nFolklor, tradicija, običaji… teme su kojima se mediji najčešće bave kada izvještavaju o nacionalnim manjinama, jedan je od zaključaka seminara i da je mnogo drugih tema iz oblasti prava nacionalnih manjina kojima bi mediji trebalo da se pozabave.\nMislim da taj neki pravi put do dobrog i kvalitetnog izveštavanja o nacionalnim zajednicama, bio neki interkulturalni pristup, kada se ne naglašava stalno ta pripadnost nekoj nacionalnoj zajednici, već kroz razne sagovornike, različitih nacionalnih zajednica se obrađuje neka tema, pojava ili događaj – smatra trenerica na seminaru Vladimira Dorčova Valtner.\nEdukacija zaposlenih u medijima o pravima nacionalnih manjina dobar je put ka mijenjanju slike o pripadnicima manjinskih naroda u Srbiji.\nOvakva vrsta susreta novinarki i novinara je važna zbog saradnje, druženja i uspostavljanja kontakta između različitih vrsta medija. Jer, upravo kroz diskusiju dolazimo do novih saznanja, ili pronalazimo pravi put za izveštavanje. Proći ćemo i kroz temu govora mržnje, koja je često izražena upravo prema nacionalnim zajednicama, sa pojavom interneta je postala još izraženija, ili možda samo vidljivija – dodaje Vladimira.\nPostoji velika razlika kako nacionalni a kako lokalni mediji izvještavaju o nacionalnim manjinama.\nNe znam koliko su ljudi iz ovoh krajeva upoznati sa rusinskom zajednicom, ali mislim da bismo mogli malo više da se eksponiramo i da nas ljudi bolje upoznaju – kaže Olja Ruskovski iz NIU Ruske slovo iz Novog Sada, o nevidljivosti rusinske zajednice u nacionalnim medijima.\nS druge strane, izvještavanje o Romima, obiluje predrasudama i stereotipima.\nŠto se tiče romskih prava i stvari koje su bitne za romsku zajednicu, to se u većinskim medijima ne može naći, ili su to neke fusnote – kaže Biljana Jovanović iz Romskog medijskog servisa iz Beograda.\nLokalni mediji ipak osećaju svoju zajednicu, da li je ona zajednica nacionalnih pripadnika neke nacionalne zajednice, ili većinskog naroda, ili suživot različitih naroda i narodnosti. Lokalni mediji na daju toliko važnosti opisivanju, karakteristikama neke nacionalne zajednice, prosto, ne stavljaju u fokus tu nacionalnu pripadnost. Nacionalni mediji jako vole da naglašavaju pripadnost nekoj nacionalnoj zajednici, posebno kada su u pitanju neki incidenti – kaže Vladimira.\nPrimer takvog izvještavanja navodi Biljana.\nDesio se problem vršnjačkog nasilja, ključna tačka je to što je Rom napravio problem. Ne kažu „dečak je napravio problem“, nego se baš baziraju na to da je Rom napravio problem. Prepeoruka bi bila da uopšte ne bi trebalo da se potencira da je to Rom ili pripadnik bilo koje nacionalne manjine. To je čovek, to je dete, to je adolescent.\nSeminar je organizovan u okviru projekta „Mediji i raznolikost“ koji finansira Evropska unija u partnerstvu sa Vladom Republike Srbije preko programa EU PRO.\nThe post Mediji o nacionalim manjinama – Izvještavanje sa puno stereotipa i predrasuda appeared first on ForumInfo.rs.\nKljučne reči: IzvještavanjemanjinamanacionalimpredrasudapunostereotipaМЕДИЈИса


Proslava nacionalnog praznika Francuske - CorD Magazine Proslava nacionalnog praznika Francuske - CorD Magazine\nČetrnaesti jul se u Francuskoj slavi kao Dan Republike, u znak sećanja na pad Bastilje, događaj koji je značajno uticao na Evropu.\nOve godine u rezidenciji Francuske ambasade u Beogradu održana je proslava Dana republike koja se odvijala u malom formatu s obzirom na još uvek neizvesnu epidemiološku situaciju ali je predstavljala priliku da se francuska zajednica u Srbiji okupi u večernjim satima 14. jula kako bi proslavili državni praznik Republike Francuske posle više meseci smanjenih društvenih aktivnosti u ambasadi.\nFrancuski ambasador u Srbiji, Žan-Luj Falkoni, dočekao je goste u vrtovima rezidencije, a proslavi su prisustvovali i Ronana Le Gleut, senator koji predstavlja francusku zajednicu iz dijaspore i Erik Graser, savetnika Francuza koji žive u inostranstvu.\nNakon zvaničnog dela, koji je obeležen govorom ambasadora, senatora i državnim himnama koje je sa mnogo talenta izvela Vera Vujasinović, u nezvaničnom delu veče su ispratili zvuci džeza.\nU jutarnjim časovima 14. jula prijemu je prethodila ceremonija polaganja venaca kod Spomenika zahvalnosti Francuskoj, na Kalemegdanu, kojoj su prisustvovali predstavnici ambasade, Senata, Grada Beograda i Vlade Republike Srbije. Darija Kisić Tepavčević, ministarka za rad, zapošljavanje, boračka i socijalna pitanja, Zoran Radojičić, gradonačelnik Beograda, senator Ronan le Gleut kao i Jelena Novaković, predsednica Društva prijatelja Francuske uveličali su svojim prisustvom našu malu svečanost.